qundao/data-zh-poetry huggingface dataset:
古木赠荣藏主
作者：梵琦
朝代：明
体裁：古风

天地未分时，槎牙第一枝。阎浮虽有树，争奈结根迟。几回经寒几回热，柯似青铜叶如铁。挺立何愁动地风，高标可怕连山雪。楩楠杞梓总凡材，莫不皆从尺寸栽。不是千年万年物，转头便化为尘埃。
句
作者：梵琦
朝代：明
体裁：句

自言羊可种，不信茧成丝。
君子交行赠吕日新
作者：梵琦
朝代：明
体裁：古风

君不见车轮碾地不碾尘，尘暗却遮车上人。又不见马口吸泉不吸月，月明岂解心中渴。所以君子交，毋为小人绝。
和寒山诗三首·其一
作者：梵琦
朝代：明
体裁：五言律诗

住世都忘世，春深始觅年。山花红似火，野草碧如烟。月落澄潭里，云生叠嶂前。时时敲石磬，惊动老龙眠。
和寒山诗三首·其三
作者：梵琦
朝代：明
体裁：五言律诗

东邻娇小女，芳意未阑珊。眉似初三月，琴能再四弹。频来花下坐，自向镜中看。不料伤春死，琼楼夜夜寒。
和寒山诗三首·其二
作者：梵琦
朝代：明
体裁：五言律诗

可爱白云居，长年与世疏。花残无戏蝶，水静足游鱼。野树行堪倚，园葵懒不锄。茅檐风雨过，飘湿案头书。
和渊明九日闲居诗
作者：梵琦
朝代：明
体裁：古风

闲居爱重九，使我念陶生。但取杯中物，不贪身后名。季秋霜始降，向晚月初明。草际乱虫语，林梢残叶声。疏篱采丛菊，小嚼扶衰龄。美酒既满樽，一吟还一倾。田园自可乐，圭衮何足荣。贵贱各有志，好恶吾无情。所以君子怀，悠哉岁功成。
和渊明仲秋有感
作者：梵琦
朝代：明
体裁：古风

皇天分四时，白露表佳节。最爱潭水清，犹如镜容彻。蟾蜍出复没，络纬声欲绝。静卧深夜起，仰观众星列。流水可嗟吁，附势非俊杰。身即大患本，家无长生诀。且餐篱下菊，兼吸杯中月。
和渊明新蝉诗
作者：梵琦
朝代：明
体裁：古风

新蝉何处来，鸣我高槐阴。流水欲入屋，好风自开襟。床头一束书，壁上三尺琴。琴以散哀乐，书以通古今。所幸车马稀，非邀里人钦。虚名如北斗，有酒不能斟。纵洗爰居耳，宁知钟鼓音。陶潜初解组，苏轼未投簪。莫改麋鹿性，常怀烟嶂深。
寄高丽桧岩至无极长老
作者：梵琦
朝代：明

五冠山上看飞瀑，下有寒潭万丈深。见说神龙降已久，金身入钵大如针。金刚一万二千峰，远近高低各不同。若个峰头堪著我，他年縳屋隐其中。
寄高丽桧岩至无极长老·其一
作者：梵琦
朝代：明
体裁：七言绝句

五冠山上看飞瀑，下有寒潭万丈深。见说神龙降已久，金身入钵大如针。
寄高丽桧岩至无极长老·其二
作者：梵琦
朝代：明
体裁：七言绝句

金刚一万二千峰，远近高低各不同。若个峰头堪著我，他年縳屋隐其中。
将军行
作者：梵琦
朝代：明
体裁：古风

城头积雪满一丈，日出天晴马蹄响。将军面如赤玉柈，烂醉那知北风猛。健鹘森森刀剑翎，似闻云际鴐鹅腥。今朝得肉便可饱，唤妇为公开大瓶。
居庸关
作者：梵琦
朝代：明

天畔浮云云表峰，北游奇险见居庸。力排剑戟三千士，门掩山河百万重。渠答自今收战马，兜铃无复置边烽。上都避暑频来往，飞鸟犹能识衮龙。
居庸关
作者：梵琦
朝代：明
体裁：七言律诗

天畔浮云云表峰，北游奇险见居庸。力排剑戟三千士，门掩山河百万重。渠荅自今收战马，兜铃无复置边烽。上都避暑频来往，飞鸟犹能识衮龙。
开平书事
作者：梵琦
朝代：明

旧俗便弓马，新妆称绮罗。平原芳草歇，古戍暮云多。翠袖调鹦鹉，金鞭控骆驼。上楼看月色，无酒奈君何。绝域秋风早，殊方使客还。河冲秦日塞，地接汉时关。万古悲青冢，兼程过黑山。从容陪国论，咫尺近天颜。地势斜临北，河流稳向东。龙庭行万里，虎路达三嵏。胡女裁皮服，奚儿控角弓。长吟对落景，独坐感飞蓬。北海何人到，西天此路通。寻经舍卫国，避暑醴泉宫。盛夏不挥扇，平时常起风。遥瞻仙仗簇，复有彩云笼。夜雪沙陀部，春风敕勒川。生涯惟酿黍，乐事在弹弦。不用临城将，何须负郭田。双雕来海外，一箭落天边。野外山横塞，天涯水绕羌。登高一俯仰，即事几炎凉。日晚雕声急，冰寒马足伤。我怀增感慨，谁与细平章。
开平书事·其一
作者：梵琦
朝代：明

旧俗便弓马，新妆称绮罗。平原芳草歇，古戍暮云多。翠袖调鹦鹉，金鞭控骆驼。上楼看月色，无酒奈君何。
开平书事·其三
作者：梵琦
朝代：明

地势斜临北，河流稳向东。龙庭行万里，虎路达三嵏。胡女裁皮服，奚儿控角弓。长吟对落景，独坐感飞蓬。
开平书事·其二
作者：梵琦
朝代：明

绝域秋风早，殊方使客还。河冲秦日塞，地接汉时关。万古悲青冢，兼程过黑山。从容陪国论，咫尺近天颜。
开平书事·其六
作者：梵琦
朝代：明
体裁：五言律诗

野外山横塞，天涯水绕羌。登高一俯仰，即事几炎凉。日晚雕声急，冰寒马足伤。我怀增感慨，谁与细平章。
开平书事·其四
作者：梵琦
朝代：明
体裁：五言律诗

北海何人到，西天此路通。寻经舍卫国，避暑醴泉宫。盛夏不挥扇，平时常起风。遥瞻仙仗簇，复有彩云笼。
开平书事四首·其一
作者：梵琦
朝代：明
体裁：五言律诗

旧俗便弓马，新装称绮罗。平原芳草歇，古戍暮云多。翠袖调鹦鹉，金鞭控骆驼。上楼看月色，无酒奈君何。
开平书事四首·其三
作者：梵琦
朝代：明
体裁：五言律诗

地势斜临北，河流稳向东。龙庭行万里，虎路达三嵏。番女裁皮服，奚儿控角弓。长吟对落景，独坐感飞蓬。
开平书事四首·其二
作者：梵琦
朝代：明
体裁：五言律诗

绝域秋风草，殊方使客还。河冲秦日塞，地接汉时关。万古悲青冢，兼程过黑山。从容陪国论，咫尺近天颜。
开平书事四首·其四
作者：梵琦
朝代：明
体裁：五言律诗

夜雪沙陀部，春风敕勒川。生涯惟酿黍，乐事在弹弦。不用临城将，何须负郭田。双雕来海外，一箭落天边。
怀净土百韵诗
作者：梵琦
朝代：明
体裁：古风

欲生安养国，承事鼓音王。合掌须西向，低头礼彼方。观门诚易入，仪轨信难量。佛愿尤深广，人心要久长。婴儿思乳母，远客望家乡。郑重迎新月，殷勤送夕阳。分明蒙接引，造次莫遗忘。饮啄斋称首，熏修策最良。五辛全斩断，十恶永堤防。勿用求名利，毋劳论否臧。布裘遮幻质，藜糁塞空肠。摆拨多生债，枝梧九漏囊。精神才懒慢，喜怒便抢攘。水滴俄盈器，江流始滥觞。积来功行满，趁取色身强。室置千华座，垆焚百种香。新衣经献著，美馔待呈尝。莫点残油炬，宜煎俗像汤。形骸同土木，戒检若冰霜。想念离诸妄，跏趺在一床。刹那登净域，方寸发幽光。骨肉都融化，乾坤极杳茫。太虚函表里，佛刹据中央。莲吐葳蕤萼，波翻潋滟塘。鲜飙须动荡，彩仗恣摇扬。楼随四宝合，台备七珍妆。镜面铺阶砌，荷心结洞房。珊瑚裁作槛，玛瑙制为梁。田地琉璃展，园林锦绣张。内皆陈绮席，外尽绕银墙。覆有玲珑网，平无突兀冈。琼林连处处，琪树列行行。果大甜如蜜，音清妙似簧。乔柯元自对，茂叶正相当。一一吟鹦鹉，双双集凤凰。瑶池无昼夜，珠水自宫商。渠莹金沙底，风轻宝岸旁。高低敷菡萏，深浅戏鸳鸯。异彩吞群鸟，奇葩掩众芳。千枝分赤白，万朵间青黄。暂挹身根爽，微通鼻观凉。频伽前鼓舞，共命后飞翔。竟日莺调舌，冲霄鹤引吭。悟空宁有我，知苦悉无常。大士谈玄理，声闻会宝坊。经宣十二部，偈演百千章。直指菩提径，俱浮般若航。挽回寻剑客，唤醒失头狂。九品标粗妙，三乘互抑扬。炼深终绝矿，簸净岂存糠。示现真弥勒，咨参妙吉祥。圣贤云叆叇，天乐日铿锵。俊伟纯童子，伊优绝女郎。语言工问答，进退巧趋跄。火齐恒流焰，摩尼益耀芒。不须悬日月，何处限封疆。食是天肴膳，餐非世稻粱。挂肩如意服，擎钵自然浆。脱体殊清净，含晖更焜煌。袈裟笼瑞霭，璎珞衬仙裳。偏往微尘国，周游正觉场。慈颜容礼觐，供具任持将。侧听能仁教，还令所得亡。及归弹指顷，翻笑取涂忙。每受经行乐，谁云坐卧妨。普天除斗诤，匝地息灾殃。南北威灵被，东西德化彰。几番经劫烧，四海变耕桑。此界无亏损，斯人但寿昌。户丁休点注，年甲罢推详。满耳唯闻法，充饥不假粮。永怀恩入髓，且免毒侵疮。试说娑婆苦，争禁涕泪滂。内宗谁复解，邪见转堪伤。忍被贪嗔縳，甘投利欲坑。君臣森虎豹，父子剧豺狼。尽爱钱堆屋，仍思米溢仓。山中搜雉兔，野外牧牛羊。夺命他生报，衔冤累世偿。太平逢盗贼，离乱遇刀枪。好饮耽杯酒，迷情恋市娼。心猿抛罥索，意马放垂缰。逸志摧中路，英魂赴北邙。干戈消礼乐，揖让去陶唐。战伐愁边鄙，焚烟彻上苍。连村遭杀戮，暴骨满城隍。鬼哭天阴雨，人悲国夭殇。岁凶多饿死，棺贵少埋藏。瓦砾堆禅刹，荆榛出教庠。征徭兼赋税，禾黍减丰穰。念佛缘犹阻，寻经事亦荒。素襟龙奋迅，高步鹄腾骧。载顾同群雁，毋为独跳獐。圣胎吾已就，法侣尔相望。宝地同潇洒，金台共颉颃。翘勤山岌鹥，积德海汪洋。旷劫功弥著，纤毫过即禳。三心期远到，十念整遥装。必欲超魔界，从今奉觉皇。
怀净土诗
作者：梵琦
朝代：明

几回梦到法王家，来去分明路不差。出水珠幢如日月，排空宝盖似云霞。鸳鸯对浴金池水，鹦鹉双衔玉树花。睡美不知谁唤醒，一垆香散夕阳斜。净土真为不死乡，云霞影里望残阳。珠楼玉殿空为体，翠树金花密作行。款款好风摇菡萏，依依流水带鸳鸯。分明记得无生曲，便请知音和一场。山云霭霭水泠泠，共说西方一卷经。石虎却来岩下啸，泥人先往树间听。风飘阳焰随波散，雨浥空花逐蒂零。极乐此时堪驻足，弥陀何处不流形。故乡别早话归迟，何待君言我自知。客路竛竮无一好，人生惆怅不多时。苍颜历历悲明镜，白发毵毵愧黑丝。再读南屏安养赋，屋梁落月见丰姿。人生百岁七旬稀，往事回观尽觉非。每哭同流何处去，闲抛净土不思归。香云玛瑙阶前结，灵鸟珊瑚树里飞。从证法身无病恼，况餐禅悦永忘饥。一带云山一草堂，一瓶净水一垆香。心融有念归无念，日课朝阳到夕阳。红杏雨馀春正好，白莲风细夏偏长。假饶劫火烧千界，不动吾家圣道场。莲宫只在舍西头，易往无人著意修。三圣共成悲愿海，一身孤倚夕阳楼。秋阶易落梧桐叶，夜壑难藏舴艋舟。幸有玉池凫雁在，相呼相唤去来休。吾身念佛又修禅，自喜方袍顶相圆。曾向多生修福果，始依九品结香缘。名书某甲深华里，梦在长庚落月边。浊恶凡夫清净佛，双珠黑白共丝穿。
怀净土诗·其一
作者：梵琦
朝代：明
体裁：七言律诗

几回梦到法王家，来去分明路不差。出水珠幢如日月，排空宝盖似云霞。鸳鸯对浴金池水，鹦鹉双衔玉树花。睡美不知谁唤醒，一垆香散夕阳斜。
怀净土诗·其七
作者：梵琦
朝代：明
体裁：七言律诗

莲宫只在舍西头，易往无人著意修。三圣共成悲愿海，一身孤倚夕阳楼。秋阶易落梧桐叶，夜壑难藏舴艋舟。幸有玉池凫雁在，相呼相唤去来休。
怀净土诗·其三
作者：梵琦
朝代：明
体裁：七言律诗

山云霭霭水泠泠，共说西方一卷经。石虎却来岩下啸，泥人先往树间听。风飘阳焰随波散，雨浥空花逐蒂零。极乐此时堪驻足，弥陀何处不流形。
怀净土诗·其二
作者：梵琦
朝代：明
体裁：七言律诗

净土真为不死乡，云霞影里望残阳。珠楼玉殿空为体，翠树金花密作行。款款好风摇菡萏，依依流水带鸳鸯。分明记得无生曲，便请知音和一场。
怀净土诗·其五
作者：梵琦
朝代：明
体裁：七言律诗

人生百岁七旬稀，往事回观尽觉非。每哭同流何处去，闲抛净土不思归。香云玛瑙阶前结，灵鸟珊瑚树里飞。从证法身无病恼，况餐禅悦永忘饥。
怀净土诗·其八
作者：梵琦
朝代：明
体裁：七言律诗

吾身念佛又修禅，自喜方袍顶相圆。曾向多生修福果，始依九品结香缘。名书某甲深华里，梦在长庚落月边。浊恶凡夫清净佛，双珠黑白共丝穿。
怀净土诗·其六
作者：梵琦
朝代：明
体裁：七言律诗

一带云山一草堂，一瓶净水一垆香。心融有念归无念，日课朝阳到夕阳。红杏雨馀春正好，白莲风细夏偏长。假饶劫火烧千界，不动吾家圣道场。
怀净土诗·其四
作者：梵琦
朝代：明
体裁：七言律诗

故乡别早话归迟，何待君言我自知。客路竛竮无一好，人生惆怅不多时。苍颜历历悲明镜，白发毵毵愧黑丝。再读南屏安养赋，屋梁落月见丰姿。
春日花下听弹琵琶效醉翁体
作者：梵琦
朝代：明
体裁：古风

仆本南海人，暂为北京客。朝游金张园，暮宿许史宅。二月春风吹百花，朱朱粉粉相钩加。银鞍绣勒少年子，对花下马弹琵琶。大弦掩抑花始开，花重坠枝枝更斜。小弦变作花烂熳，雨点骤打烟浓遮。鹧鹄从何来，远在天之涯。钩畾格磔忽惊起，不知飞在谁人家。又闻黄鹂声睍睆，如断复续续复断。布指似嫌宫调缓，别写群雁鸣霜暖。蒹葭浦深风萧骚，一只两只飞渐高。天长地远望不见，使我回首心烦劳。我谓少年弹且止，钱塘去国三千里。每到春来花最多，鹧鸪能舞黄鹂歌。去年随雁同沙漠，听此琵琶殊不乐。少年笑我君太痴，人生行乐须其时。此中正自有佳处，但畏闲愁缠绕之。
晓渡西湖
作者：梵琦
朝代：明
体裁：七言律诗

船上见月如可呼，爱之且复留斯须。青山倒影水连郭，白藕作花香满湖。仙林寺远钟已动，灵隐塔高灯欲无。西风吹人不得寐，坐听鱼蟹翻菰蒲。
桂岩赠日本净居月长老
作者：梵琦
朝代：明
体裁：古风

月中桂子飘岩幽，长成一树三千秋。秋风吹开枝上花，花所及处清香浮。月公本是管公裔，道誉之香塞天地。金粟如来梦幻身，不须更受菩提记。
梁山泊
作者：梵琦
朝代：明
体裁：七言律诗

天畔青青芦叶齐，晚来戛戛水禽啼。一钩惨淡衔山月，五色弯环跨海霓。新摘莲花堪酿酒，旧闻荇菜可为齑。北人大抵无高韵，零落梭船傍柳堤。
海屋
作者：梵琦
朝代：明
体裁：古风

普门道人索我歌，未免平地生风波。屋为海耶海为屋，海屋之义当如何。百千瀛渤从此起，起亦不离涓滴水。沃日滔天也大奇，卷舒只在轩窗里。
渔家傲
作者：梵琦
朝代：明
体裁：词

听说娑婆无量苦。三农望断海天雨。车水种苗苗不举。难禁暑。被风扇作荒茅聚。久旱掘泉唯见土。海潮又入蒹葭浦。南北东西皆斥卤。枯禾黍。官粮更要徵民户。
渔家傲
作者：梵琦
朝代：明
体裁：词

听说娑婆无量苦。为君一一分明举。风俗淫邪人跋扈。多囹圄。命终未免沉冥府。检点恶名看罪簿。因兹惹起阎罗怒。炉炭镬汤烧又煮。争容汝。自家作业非人与。
渔家傲
作者：梵琦
朝代：明
体裁：词

听说娑婆无量苦。人当乱世投军旅。寇至不分男与女。摧腰膂。鸣蝉竟断螳螂斧。纵有才能超卒伍。几人衣锦还乡土。燕颔虎头封万户。虚相误。奈何李广逢奇数。
渔家傲
作者：梵琦
朝代：明
体裁：词

听说娑婆无量苦。人皆染色贪尊俎。玉镂笙箫金贴鼓。长鼓舞。梨园弟子邯郸女。冬衣紫貂春白苎。凉亭暖阁消寒暑。一旦神魂归地府。应难取。空教泪点多如雨。
渔家傲
作者：梵琦
朝代：明
体裁：词

听说娑婆无量苦。凶兵解散还屯聚。昨日为齐今日楚。更奴虏。乾坤毕竟归神武。赵括才疏空自许。强秦用间欺其主。四十万军生入土。悲前古。至今鬼哭长平下。
渔家傲
作者：梵琦
朝代：明
体裁：词

听说娑婆无量苦。千思万算劳肠肚。地水火风争胜负。何牢固。到头尽化微尘去。一颗心珠离染污。声前色后常披露。打破髑髅无觅处。除非悟。如来金口亲分付。
渔家傲
作者：梵琦
朝代：明
体裁：词

听说娑婆无量苦。如今业债前来负。贼劫货财身被虏。逢狼虎。挑生咒死兼巫蛊。奴婢辛勤依恶主。黑疮白癞聋和瞽。丑恶愚痴相与处。谁怜汝。发心归命慈悲父。
渔家傲
作者：梵琦
朝代：明
体裁：词

听说娑婆无量苦。家家未免为商贾。出入江山多险阻。非吾土。磨牙噬肉遭人虎。魂魄欲归迷去所。烟横北岭云南坞。一望连天皆莽卤。知何许。荒村飒飒风吹雨。
渔家傲
作者：梵琦
朝代：明
体裁：词

听说娑婆无量苦。星分海角船居户。东望扶桑朝日吐。迷洲渚。炮车云起青天雨。卸却云帆停却橹。打头风急鲸鱼舞。滚滚潮声喧万鼓。愁肝腑。遭逢患难谁依怙。
渔家傲
作者：梵琦
朝代：明
体裁：词

听说娑婆无量苦。横遭狱讼拘官府。大杖击身疮未愈。重鞭楚。血流满地青蝇聚。牒诉纷纷皆妄语。无人敢打登闻鼓。天上群仙司下土。能轻举。何时一降幽囚所。
渔家傲
作者：梵琦
朝代：明
体裁：词

听说娑婆无量苦。死生总作轮回主。六贼操刀为伴侣。同居住。何曾顷刻抛离去。功德天和黑暗女。两人最是难相聚。有智主人俱不取。依吾语。从今更莫登门户。
渔家傲
作者：梵琦
朝代：明
体裁：词

听说娑婆无量苦。箧中四大蚖蛇聚。重者好沉轻好举。相凌侮。况兼合宅空无主。早觉参差梁与柱。风飘雨打难撑拄。毕竟由他倾坏去。教人惧。不如觅个安身处。
渔家傲
作者：梵琦
朝代：明
体裁：词

听说娑婆无量苦。茶盐坑冶仓场务。损折课程遭箠楚。赔官府。倾家卖产输儿女。口体将何充粒缕。飘蓬未有栖迟所。苛政酷于蛇与虎。争容诉。劝君莫犯雷霆怒。
渔家傲
作者：梵琦
朝代：明
体裁：词

听说娑婆无量苦。高夸富足惭贫窭。无食无衣无栋宇。悬空釜。举头又见红轮午。只有涧边芹可食。黄昏坐听饥肠语。多粟多金多子女。同欢聚。看来总是前生注。
渔家傲
作者：梵琦
朝代：明
体裁：词

听说西方无量乐。一闻妙道忘知觉。胸次不留元字脚。真标客。光明遍界红轮赫。鹏翅展开沧海窄。谁能更问篱边雀。多少凡毛并圣角。都拈却。尘尘刹那归无着。
渔家傲
作者：梵琦
朝代：明
体裁：词

听说西方无量乐。且教影与形商略。收拾神情归淡泊。重磨削。觚圆更复雕为朴。世事休休还莫莫。谁论天爵并人爵。一念未生谁善恶。俄然觉。紫鳞掣断黄金索。
渔家傲
作者：梵琦
朝代：明
体裁：词

听说西方无量乐。乐邦是我心开拓。根阙女人皆不着。谁强弱。一人一朵金莲萼。行树七重珠网络。宝楼风韵金铃铎。天上乐音相间作。须诚悫。返闻自性同先觉。
渔家傲
作者：梵琦
朝代：明
体裁：词

听说西方无量乐。凡夫浅智难图度。随有愿度无不获。何劳萦。珠衣绮馔黄金宅。地似掌平尤广博。八功德水非穿凿。白藕花中胎可托。三生约。如今岂可轻抛却。
渔家傲
作者：梵琦
朝代：明
体裁：词

听说西方无量乐。君王便是如来作。不立三光并五岳。除沟壑。红霞紫雾长笼络。四八仪容金闪烁。钵中美味随斟酌。发愿往生真上策。堪呵责。死生路上飘蓬客。
渔家傲
作者：梵琦
朝代：明
体裁：词

听说西方无量乐。四方上下天垂幕。不比娑婆田地恶。无垠堮。纯将一片琉璃作。能扫爱河波浪涸。尽翻苦树枝条落。智焰争容蚊蚋泊。神超卓。径登广大毗卢阁。
渔家傲
作者：梵琦
朝代：明
体裁：词

听说西方无量乐。娑婆已悔从前错。佛号自呼还自讷。思量着。惟心净土谁云隔。一贯由来双五百。婴儿谩把空拳吓。拟议不来遭一掴。诸禅客。凡情圣解曾销铄。
渔家傲
作者：梵琦
朝代：明
体裁：词

听说西方无量乐。娑婆自恨身飘泊。注想存心连晦朔。归皇觉。全台接引休忘约。架厦区区同燕雀。成桥渺渺随乌鹊。早晚无常来逼迫。难推却。西游快展摩霄翮。
渔家傲
作者：梵琦
朝代：明
体裁：词

听说西方无量乐。庄严七宝为楼阁。玛瑙珊瑚兼琥珀。光堪摘。金绳界道何辉赫。宝树灵禽皆化作。满地凫雁鸳鸯鹤。鹦鹉频伽并孔雀。争鸣跃。更看朵朵金莲折。
渔家傲
作者：梵琦
朝代：明
体裁：词

听说西方无量乐。未曾闻见须扬榷。异宝奇珍光间错。同栖泊。如来大士并缘觉。诸上善人皆许诺。谈空说苦相酬酢。百騺群中随一鹗。翔寥廓。从兹永断凡夫恶。
渔家傲
作者：梵琦
朝代：明
体裁：词

听说西方无量乐。法王治化消诸恶。天上人间元不隔。相参错。圣凡平等同圆觉。长见宝花空际落。朝朝暮暮闻音乐。衣食自然非造作。香台阁。遍周国界常宽廓。
渔家傲
作者：梵琦
朝代：明
体裁：词

听说西方无量乐。琉璃田地金城郭。翡翠鲜明珠磊落。莲披萼。几多青赤并黄白。大士声闻随所适。天华烂漫沾衣裓。各各化身千百亿。神通力。须臾游遍微尘国。
渔家傲
作者：梵琦
朝代：明
体裁：词

听说西方无量乐。长生不假神仙药。胎就眼开花正拆。心彰灼。永为自在逍遥客。来度众生离火宅。命终免被阎王责。露地牛儿如雪白。无鞭索。黄金地上从跳跃。
渔家傲
作者：梵琦
朝代：明
体裁：词

听说西方无量乐。风林水鸟声交作。法句时时相警觉。贪嗔薄。能教有学成无学。不染六尘离五浊。如蝉蛇去无明壳。肯受涅盘生死缚。空捞摸。语言文字皆糟粕。
渔家傲·以上西齐净土诗卷三
作者：梵琦
朝代：明
体裁：词

听说西方无量乐。弥陀圣主垂恩泽。洗我禅心清且白。难寻迹。月光倒射寒潭碧。旧债新冤都解释。通身变作黄金色。一念须臾圆万德。真奇特。十方拂授如来职。
渔家傲·听说娑婆无量苦
作者：梵琦
朝代：明
体裁：词

听说娑婆无量苦。风前陡觉双眉竖。贪欲如狼嗔猛虎。魔军主。张弓架箭痴男女。日月往来寒又暑。乾坤开合晴还雨。白骨茫茫销作土。嗟今古。何人踏着无生路。
渔家傲·娑婆苦十六首
作者：梵琦
朝代：明
体裁：词

听说娑婆无量苦。能令智者增忧怖。寿命百年如晓露。君须悟。一般生死无穷富。绿发红颜留不住。英雄尽向何方去。回首北邙山下路。斜阳暮。千千万万寒鸦度。
渔家傲·西方乐
作者：梵琦
朝代：明
体裁：词

听说西方无量乐。三贤十圣同依托。稽首弥陀圆满觉。长参学。川流赴海尘成岳。佛性在躬如玉璞。须凭巧匠勤雕琢。凡圣皆由心所作。难描邈。华台宝座珠璎珞。
漠北怀古
作者：梵琦
朝代：明

旷野多遗骨，前朝数用兵。烽连都护府，栅绕可敦城。健鹘云间落，妖狐塞下鸣。却因班定远，牵动故乡情。北向无城郭，遥遥接大荒。旧来闻汉土，前去是河隍。野蒜根含水，沙葱叶负霜。何人鸣觱栗，使我泪沾裳。每厌冰霜苦，长寻水草居。控弦随地猎，刳木近河渔。马酒茶相似，驼裘锦不如。胡儿双眼碧，惯读左行书。无树可黄落，有台如白登。三冬掘野鼠，万骑上河冰。土厚不为井，民淳犹结绳。令人思太古，极目眇平陵。
漠北怀古·其三
作者：梵琦
朝代：明

每厌冰霜苦，长寻水草居。控弦随地猎，刳木近河渔。马酒茶相似，驼裘锦不如。胡儿双眼碧，惯读左行书。
漠北怀古·其二
作者：梵琦
朝代：明

北向无城郭，遥遥接大荒。旧来闻汉土，前去是河隍。野蒜根含水，沙葱叶负霜。何人鸣觱栗，使我泪沾裳。
漠北怀古·其四
作者：梵琦
朝代：明

无树可黄落，有台如白登。三冬掘野鼠，万骑上河冰。土厚不为井，民淳犹结绳。令人思太古，极目眇平陵。
漠北怀古四首·其一
作者：梵琦
朝代：明
体裁：五言律诗

旷野多遗骨，前朝数用兵。烽连都护府，栅绕可敦城。健鹘云间落，妖狐塞下鸣。却因班定远，牵动故乡情。
漠北怀古四首·其三
作者：梵琦
朝代：明
体裁：五言律诗

每厌冰霜苦，长寻水草居。控弦随地猎，刳木近河渔。马酒茶相似，驼裘锦不如。健儿双眼碧，惯读左行书。
漠北怀古四首·其二
作者：梵琦
朝代：明
体裁：五言律诗

北向无尘郭，遥遥接大荒。旧来闻汉土，前去是河隍。野蒜根含水，沙葱叶负霜。何人鸣觱栗，使我泪沾裳。
漠北怀古四首·其四
作者：梵琦
朝代：明
体裁：五言律诗

无树可黄落，有台如白登。三冬掘野鼠，万骑上河冰。土厚不为井，民淳犹结绳。令人思太古，极目渺平陵。
澄灵散圣山居偈如宝藏主求和
作者：梵琦
朝代：明
体裁：七言律诗

因僧问我西来意，我话山居是几年。佛祖位中休著脚，凡愚社里且随肩。三间屋子藏山坞，万树松花照石泉。旷大劫来无改变，阿难依旧世尊前。
燕京二首·其一
作者：梵琦
朝代：明
体裁：七言绝句

高昌王子出京师，手把春风软柳枝。赠与临洮远行客，云沙漠漠见何时。
燕京二首·其二
作者：梵琦
朝代：明
体裁：七言绝句

西山水落瓮山浮，无数人烟簇上头。好种荷花三十顷，中间更著采莲舟。
燕京绝句
作者：梵琦
朝代：明

飞鸾不与凤为俦，养子黄金屋上头。山雀野鸡俱入馔，此禽巢稳独无忧。漆园山下葬车尘，冷水潭边拜扫人。一种白杨千万叶，空令儿女泪沾巾。昔者昭王未筑台，应无乐毅剧辛来。英名万古垂霄壤，不惜千金养俊才。始入彤庭又卷班，何心拄笏看西山。鹭鸶遥对鸬鹚语，我与渔翁一样闲。前日来看普庆花，今朝零落委泥沙。如何富贵为天子，不欲重生司马家。小人藜苋便充肠，丞相何须一万羊。宾客馀餐到僮仆，不知金紫是愁囊。玉带金符楼上钟，有材长恨不遭逢。一年一度桃花浪，身是凡鱼未化龙。闲居弥勒且同龛，酒价钱缗两不谙。笋蕨正肥何处好，春风春雨忆江南。
燕京绝句·其一
作者：梵琦
朝代：明
体裁：七言绝句

飞鸾不与凤为俦，养子黄金屋上头。山雀野鸡俱入馔，此禽巢稳独无忧。
燕京绝句·其七
作者：梵琦
朝代：明
体裁：七言绝句

玉带金符楼上钟，有材长恨不遭逢。一年一度桃花浪，身是凡鱼未化龙。
燕京绝句·其三
作者：梵琦
朝代：明
体裁：七言绝句

昔者昭王未筑台，应无乐毅剧辛来。英名万古垂霄壤，不惜千金养俊才。
燕京绝句·其二
作者：梵琦
朝代：明
体裁：七言绝句

漆园山下葬车尘，冷水潭边拜扫人。一种白杨千万叶，空令儿女泪沾巾。
燕京绝句·其五
作者：梵琦
朝代：明
体裁：七言绝句

前日来看普庆花，今朝零落委泥沙。如何富贵为天子，不欲重生司马家。
燕京绝句·其八
作者：梵琦
朝代：明
体裁：七言绝句

闲居弥勒且同龛，酒价钱缗两不谙。笋蕨正肥何处好，春风春雨忆江南。
燕京绝句·其六
作者：梵琦
朝代：明
体裁：七言绝句

小人藜苋便充肠，丞相何须一万羊。宾客馀餐到僮仆，不知金紫是愁囊。
燕京绝句·其四
作者：梵琦
朝代：明
体裁：七言绝句

始入彤庭又卷班，何心拄笏看西山。鹭鸶遥对鸬鹚语，我与渔翁一样闲。
独石站西望
作者：梵琦
朝代：明
体裁：七言律诗

塞北逢春不见花，江南倦客苦思家。千寻石戴孤峰驿，一望云横万里沙。去路多嫌葱岭碍，归途半受雪山遮。张骞往往游西域，未许胡僧进佛牙。
琴峡
作者：梵琦
朝代：明
体裁：七言律诗

目送归鸿手五弦，嵇康合向此中仙。水如玉指弹秋月，星作金徽散晓天。尽洗伊凉方可听，不名《韶》、《濩》若为传。君王莫爱《霓裳》曲，艳舞娇歌失自然。
相家夜宴
作者：梵琦
朝代：明
体裁：七言律诗

璧月未出金风凉，群乌哑哑鸣苑墙。西山高出帝左右，北斗正挂天中央。绣衣执乐三千指，朱火笼纱十二行。坐待更阑宾客散，萧斋自炷辟邪香。
相家夜宴
作者：梵琦
朝代：明

璧月未出金风凉，群乌哑哑鸣苑墙。西山高居帝左右，北斗正挂天中央。绣衣执乐三千指，朱火笼纱十二行。坐待更阑宾客散，萧斋自炷辟邪香。
笑云
作者：梵琦
朝代：明
体裁：古风

山中人笑云来去，几度欲留留不住。一片西兮一片东，为谁挂在青松树。有时卷，不论高低并近远。有时舒，南北西东满太虚。本自无心休问迹，悠扬散漫随风力。白衣苍狗任纵横，返寂还空何处觅。却恐山中云笑人，区区未免走红尘。但能放下便安乐，所以长将云喻身。
群公子
作者：梵琦
朝代：明
体裁：七言律诗

少年意气向谁倾，閒把琵琶出凤城。染草未匀春色嫩，勒花不住晓寒轻。风飘十里香尘满，日照三条广路明。洒扫东堂游射处，分鹅已足慰人情。
群公子
作者：梵琦
朝代：明

少年意气向谁倾，闲把琵琶出凤城。染草未匀春色嫩，勒花不住晓寒轻。风飘十里香尘满，日照三条广路明。洒扫东堂游射处，分鹅亦足慰人情。
西津
作者：梵琦
朝代：明
体裁：五言律诗

月满潮来盛，天空野望低。树侵吴甸北，帆入楚江西。俊鹘秋方下，慈乌晓更啼。即看霜露及，风景色凄凄。
谢人送炭
作者：梵琦
朝代：明
体裁：七言绝句

晚来晓起满炉红，潦倒无能一病翁。因忆古人生意在，正当腊月有春风。
赠江南故人
作者：梵琦
朝代：明
体裁：五言律诗

今骑沙苑马，昔踏洞庭鱼。结缆荷边宿，移家竹里居。好风横笛晚，新月上帘初。每忆江南乐，功名有不如。
赠江南故人
作者：梵琦
朝代：明
体裁：五言律诗

煮茗羹羊酪，看山驻马檛。地椒真小草，芭揽有奇花。塞月宵沈海，边风昼起沙。登高望吴越，极目是云霞。
赠王使君
作者：梵琦
朝代：明

君持使节过绳桥，已遣蛮夷感圣朝。良将未夸班定远，大臣犹数盖宽饶。川香野马衔青草，雪暗天鹅避早雕。西出阳关九千里，归来莫惜鬓萧萧。
赠王使君
作者：梵琦
朝代：明
体裁：七言律诗

君持使节过绳桥，已遣蛮方感圣朝。良将未誇班定远，大臣犹数盖宽饶。川香野马衔青草，雪暗天鹅避皂雕。西出阳关九千里，归来莫惜鬓萧萧。
送人礼宝陁
作者：梵琦
朝代：明
体裁：七言绝句

万种千般在一心，宝陁岩上觅观音。直饶见得分明了，依旧云遮紫竹林。
送僧之庐山
作者：梵琦
朝代：明
体裁：七言律诗

简寂观中甜苦笋，归宗寺里淡咸齑。庐山面目分明露，衲子身心特地迷。秋到树头黄叶落，夜深峰顶白猿啼。参禅若也求玄妙，十万流沙更在西。
送兴藏主游金陵
作者：梵琦
朝代：明
体裁：古风

春山青，春水绿。一枝两枝梅花开，十里五里村路曲。石城云影聚复散，草店鸡声断仍续。莫言描画心手拙，此景当前本奇绝。谁能一字施品评，简尽五千四十八。道人笑我虚开口，矢上加尖成漏透。背却法堂穿草鞋，井深绠短终难搆。
送净慈明侍者回东山
作者：梵琦
朝代：明
体裁：古风

南屏山中五百众，大有神通并妙用。可怜辛苦宾头卢，无时不赴檀门供。就令侍者托钵归，眼上不惜长双眉。问渠扇子在何处，临风更索犀牛儿。犀牛儿吼难描摸，王维笔下丹青薄。西湖烟雨漫遮藏，日出东山露头角。
送可禅人
作者：梵琦
朝代：明
体裁：古风

即心是佛无心道，不觉全身入荒草。语拙今人笑古人，古人却笑今人巧。后生晚长忌聪明，且要低头学老成。却忆南泉好言语，嘱渠痴钝过平生。
送吾禅人
作者：梵琦
朝代：明
体裁：古风

古藤横瘦肩，两屦踏残雪。阳乌啼未休，春山若为别。䑃胧睡眼何处开，应向前途指明月。
送哲禅人杖锡访师兼简仲默和尚
作者：梵琦
朝代：明
体裁：古风

杖锡老师七十八，眼如点漆眉如雪。分明画出须菩提，坐听孤猿吟落月。深山古寺天正寒，叶深一尺堆床前。地炉烧火帘不卷，袈娑黑似垆中烟。客来只恐放烟出，争奈山林藏未密。喧喧道价满江湖，负笈挑囊固非一。千里东归频寄声，乃翁终似有乡情。目连鹙子神通妙，何必区区圆相成。
送天宁谧藏主回净光
作者：梵琦
朝代：明

永嘉老子错行脚，被人呼为一宿觉。曹溪只是个樵夫，佛法何曾解参学。三千威仪八万行，一霎清风顿销铄。偶然撰得文字成，被人唤作真丹经。泥中洗土不唧？，画蛇添足空丁宁。看渠两著浑未是，学者焉能出生死。如来藏里本无珠，万古虚名挂唇齿。为我殷勤问净光，永嘉老人应著忙。说与如今甚时节，莫恋松风与江月。
送天宁谧藏主回净光
作者：梵琦
朝代：明
体裁：古风

永嘉老子错行脚，被人呼为一宿觉。曹溪只是个樵夫，佛法何曾解参学。三千威仪八万行，一霎清风顿销铄。偶然撰得文字成，被人唤作真丹经。泥中洗土不唧�，画蛇添足空丁宁。看渠两著浑未是，学者焉能出生死。如来藏里本无珠，万古虚名挂唇齿。为我殷勤问净光，永嘉老人应著忙。说与如今甚时节，莫恋松风与江月。
送宁侍者参方礼祖
作者：梵琦
朝代：明
体裁：古风

佛祖丛中无位次，参方行脚谁家事。随兴一念便乖张，莫向禅门探意旨。须知真正道人家，到处忘怀悯自他。烂沙浮沤盛满钵，閒来石上种莲花。
送宜禅人之姑苏
作者：梵琦
朝代：明
体裁：七言绝句

洞庭一望水漫漫，去路遥随眼界宽。红蓼白蘋秋正好，不知谁把钓鱼竿。
送径山一藏主
作者：梵琦
朝代：明
体裁：古风

一大藏教閒葛藤，尽大地人跳不出。梦庵本是奇衲子，夜半扶桑吐红日。拈起凌霄峰顶茶，却是洞庭湖上橘。三千世界庵摩勒，放开捏聚谁能诘。松风涧水自谈玄，却笑区区论权实。
送性禅人之江湘
作者：梵琦
朝代：明
体裁：古风

秋雨垂垂风飒飒，离思禅心乍离合。湘江东畔雁初来，渔唱穿云笛韵哀。更有芦花飞似雪，远山重叠锦屏开。痴儿唤作真如界，苦向宗门立知解。折脚匡床冷似冰，呈似老僧心不快。
送晟侍者
作者：梵琦
朝代：明
体裁：古风

秋风处处飘黄叶，正坐蒲团缝坏衲。道人别我去游方，三度问渠渠不答。试看如今是甚时，千钧祖道悬于丝。师求弟子固未暇，可有弟子求其师。君不见投针彻底惊龙猛，酣醉在床犹未醒。拈得山僧兔角杖，他年卓在孤峰上。
送的藏主归里
作者：梵琦
朝代：明
体裁：古风

日本师僧皆可喜，不惮鲸波千万里。捐躯为法到南方，如此出家今有几。苦参的是禅家流，密證潜符更奇伟。从来佛祖是生冤，肯认山河为自已。五千馀卷纸上语，却笑痴蝇钻未已。自家宝藏无一物，尽大地人提不起。年穷腊尽归去来，东风入律梅花开。
送聪禅人
作者：梵琦
朝代：明
体裁：古风

出门步步清猋起，一棹铁船三万里。大鱼刚被小鱼吞，缩却龙头展蛇尾。未到中原俱历遍，浙山如黛江如练。临风侧耳听乡谈，故国依然海西岸。
送质禅人游南岳
作者：梵琦
朝代：明
体裁：七言绝句

古路迢迢往复回，白云终日冷成堆。半千尊者无寻处，石上幽花带露开。
金山
作者：梵琦
朝代：明
体裁：七言律诗

半江涌出金山寺，一簇楼台两岸船。月转中宵为白昼，水吞平地作青天。塔铃自触微风语，滩石长磨细浪圆。龙化老人来听法，手持珠献不论钱。
闻子规
作者：梵琦
朝代：明
体裁：七言绝句

啼来啼去一声声，却笑离人不解听。何处故乡归未得，白云空锁乱山青。
题云林真迹
作者：梵琦
朝代：明
体裁：七言绝句

好在云林一老迂，画图寄到玉山居。向来王谢原同调，宜住城东共读书。
马祖
作者：梵琦
朝代：明
体裁：七言绝句

即心即佛口喃喃，非佛非心转不堪。八十四人门户别，何曾一个是同参。
鳌山赠仙岩金长老
作者：梵琦
朝代：明
体裁：古风

有鳌山兮甚奇特，镇黄岩兮浮翠色。峭崔嵬兮高崱屴，直上云端望何极。君不见雪峰昔遇岩头老，三十年来尽颠倒。流出胸襟盖天地，鳌山店上方成道。龙鳞鳞，鱼鳞鳞，几番沧海飞红尘。毗岚猛风吹不动，十洲三岛长如春。
黑谷
作者：梵琦
朝代：明
体裁：五言律诗

北去终无极，南还未有期。犹嫌江路远，不与土风宜。晚翠看卢橘，春香忆楚葵。兹山吾可老，饮水啖棠梨。
武夷谩咏
作者：楚和叔
朝代：明
体裁：七言律诗

不著荷衣不著巾，浪游长啸谢风尘。随时花鸟入新句，到处云山总旧邻。潦倒三朝逢圣主，归来九曲访仙真。溪边落日移孤影，还向渔郎一问津。
和三圣诗十一首·其一
作者：楚石诸禅师
朝代：明
体裁：古风

有树无柯条，其阴蔽四海。根先天地生，天改树不改。霆雷助其涛，霞电助其采。能为涛采者，君看何处在。
和三圣诗十一首·其七
作者：楚石诸禅师
朝代：明
体裁：古风

结丝为寸草，三年心不抽。忽然满阶绿，何曾预人谋。使尽机巧力，不测天公由。何为绿满天，王孙不来游。
和三圣诗十一首·其三
作者：楚石诸禅师
朝代：明
体裁：古风

白云生青山，青山生白云。夜夜庭户满，自古相主宾。今朝忽何去，清风为扫门。去时何所恋，来时何所亲。去来两空手，何曾挂一尘。
和三圣诗十一首·其九
作者：楚石诸禅师
朝代：明
体裁：古风

梦中立天地，岂能知晦明。帐中看日月，岂能辨阴晴。隔墉听钟鼓，岂能辨宫笙。彻墙出户牖，耳目皆太清。始知梦中影，疑尽古今情。
和三圣诗十一首·其二
作者：楚石诸禅师
朝代：明
体裁：古风

书中何所有，是我万古神。读书不读我，孤负山中云。春草一回碧，盘古一度新。山山杜鹃花，谁知啼血痕。
和三圣诗十一首·其五
作者：楚石诸禅师
朝代：明
体裁：古风

天如可阶升，纵高不足贵。从知梯与航，不是金仙事。公输飞木鸢，力尽飞终坠。日日养黄庭，一朝生两翅。重云突一飞，阶级何从跂。
和三圣诗十一首·其八
作者：楚石诸禅师
朝代：明
体裁：古风

造成万斛舟，桂楫木兰桨。使重力不前，滞在前溪港。今朝船忽高，夜来江水长。何况饱风力，更挂帆十丈。
和三圣诗十一首·其六
作者：楚石诸禅师
朝代：明
体裁：古风

动以静为母，疑乃悟之父。行得一寸程，一步云山睹。问路山中人，从不欺人语。如何谈山客，身不出环堵。披尽五岳图，囊无片云贮。不推面前墙，觌面关山阻。
和三圣诗十一首·其十
作者：楚石诸禅师
朝代：明
体裁：古风

峨峨万仞山，上有百仞石。自从宇宙来，登此凡几客。当其森眼前，畴不志千尺。转瞬忽如烟，石昔人不昔。谁为岳立人，与石阅开辟。徘徊复徘徊，悲愤终古积。安得天石同，世无炎凉易。安得人石同，变无鹰鸠惜。我欲取石归，易以连城璧。贮之明堂尊，供以云烟泽。此物何足珍，中有万古魄。
和三圣诗十一首·其十一
作者：楚石诸禅师
朝代：明
体裁：古风

儒生要求名，但须攻佛老。述作一篇书，寻其巢穴捣。半为身后名，半为生前贵。田贻九世孙，名上一统志。
和三圣诗十一首·其四
作者：楚石诸禅师
朝代：明
体裁：古风

树丈影一尺，止缘月当天。树尺影一丈，月渐低两边。认影不认月，何况月昃圆。月非云中物，幻影遍大千。同此一寸光，万古眼不传。
再过洪山
作者：楚端王
朝代：明
体裁：五言律诗

久不过方丈，山花傍辇迎。闻钟来法界，带月出宫城。江郭鸟初渡，溪桥水渐生。参详师惠远，一笑已忘情。
嘉靖甲申岁，偕姻家吴世贤都阃游山，分韵得风字
作者：楚端王
朝代：明
体裁：七言律诗

命驾偶游山郭外，探禅因访梵王宫。禾稼及时逢好雨，闾阎解愠有薰风。远郊但见云连水，幻境因知色即空。花草含烟饶暮景，霓旌遥影月明中。
弘治壬戌奉迎睿驾再驻洪山
作者：楚端王
朝代：明
体裁：七言律诗

仙仗山行日未还，趋迎破晓出重关。遥瞻雁塔撑斜汉，又为祇园到此山。石洞飞花蒸雾润，春城过雨长苔斑。笑看昔日留题处，不用纱笼护壁间。
弘治庚申，父王展祀寝园，率昆季恭迓驻跸
作者：楚端王
朝代：明
体裁：七言律诗

恭迎宝辂郡城东，宿卫森严雾雨中。云薄层峦连宝刹，秋浮丛树动金风。法堂有象三生悟，精舍无尘万象空。瞻企灵泉起天末，松楸遥望郁葱葱。
正德癸酉恭祀寝园，还经洪山，用前韵
作者：楚端王
朝代：明
体裁：七言律诗

寝园展祀驾言还，却访高僧正闭关。雨后新犁耕野陇，春晴好鸟叫空山。尘埃不到地偏净，竹院初看笋脱斑。延伫浑忘归去晚，斜阳半阅翠微间。
云南即事
作者：楼琏
朝代：明

五云南国在天涯，六诏山川景物华。摩岁中山标积雪，纳夷流水带金沙。翠蛙鸣入云中树，白雉飞穿洞口花。独有江南征戍客，寻常清梦苦思家。
送镜中照上人兼柬斗南和尚
作者：楼琏
朝代：明

旧住扶桑第几山，偶然踪迹落人间。萝衣拂露辞秋壑，藤杖扶霜度晓关。滇海飞来孤月小，点苍留得半云閒。殷勤为报圆通客，鹤背清风好共还。
采莲曲
作者：楼琏
朝代：明

妾学采莲莲始花，花颜与妾争春华。妾有朱铅为郎饰，不学尔花徒弄色。秋霜一夜花无主，妾忆行郎泪如雨。暗卜行郎何日归，定是莲房结子时。
题深上人松月轩
作者：楼琏
朝代：明

夜月明松顶，轩居不掩扉。石泉沉湿翠，碧瓦弄晴晖。林静猿初息，巢空鹤未归。此中凝坐者，寒沁薜萝衣。
铜岭吊熊飞将军
作者：榴花女
朝代：明

秋江塔影似摇铃，风雨萧萧暗怆情。铜岭场荒灵气在，银塘军散霸图经。榴花留闪征袍血，龙峡犹闻战水腥。身殉韶阳终报主，明月羌笛咽孤城。
古城
作者：樊司铎
朝代：明
体裁：七言绝句

雨霁春山紫翠饶，花香草碧鸟声娇。白云锁住峰头寺，鹤与山僧伴寂寥。
次正等寺壁间韵
作者：樊昌
朝代：明

沙路盘旋溪水清，薜萝如幄晓烟平。檐前花落一两点，竹外鸟啼三四声。香雨霏微苍树湿，春风淡荡白云生。我来俯仰成今古，独有青山不世情。
菊庄呈李亚卿
作者：樊昌
朝代：明

爱此村庄好，花开人正归。一篱含晓露，三径眩秋晖。异品题凡卉，幽香袭锦衣。看来心更逸，还忆侍彤闱。
送别次韵
作者：樊昌
朝代：明

匹马对尊酒，送君归颍川。暮云深恋树，春草远连天。故国几千里，他乡一两年。何时复相见，去住各潸然。
送李钝斋先生之江西
作者：樊昌
朝代：明

独向云塘话别离，晚风吹雨湿征衣。水清江阔孤帆挂，云净天高一雁飞。远地若无南涧藻，故乡还有北山薇。沙头莫遣鸥盟冷，收拾琴书早赋归。
送陶主事崇岳出使西蜀
作者：樊昌
朝代：明

相送河桥酒一觞，独将琴剑对行装。东过阊阖家山远，西去阳关驿路长。马拂春风经峡口，雁冲寒雨过瞿塘。驱驰莫道丹心苦，白帝城高似故乡。
题画中小景
作者：樊昌
朝代：明

扶桑日出光瞳曚，千门万户开春风。祥云带雨从龙去，朝朝暮暮飞天东。瀛洲弱水知何处，高人只在蓬山住。山外游人归未归，江上扁舟自来去。
木井温泉
作者：樊曙
朝代：明
体裁：七言律诗

一派清泉映碧空，华清骊下绝相同。长浮和气消霜气，却教薰风化朔风。浴沂狂士来孔叹，洗心敬圣启汤隆。乾坤异脉从何究，观物篇中细细穷。
题蟠龙书院
作者：樊曙
朝代：明
体裁：七言律诗

程氏里庐今已荒，尚留书院越溪旁。一时登进家风远，续古文章姓字香。野径寻幽先辟路，残碑索读久登堂。何人更起龙图业，山自高兮水自长。
题轿顶山
作者：樊曙
朝代：明
体裁：五言律诗

云轩留在此，王子归何年。乌国藏寒燕，蚕丛听杜鹃。化形千仞石，留恨一重烟。天地为高下，古今无起眠。
晓发唐山至隆平
作者：樊献科
朝代：明
体裁：五言律诗

驱车聊骋望，寂寂几村家。泜水沿秋色，尧山逗早霞。露滋沙径草，风落野田花。十里孤城隔，含愁对物华。
水帘洞
作者：樊献科
朝代：明
体裁：七言律诗

绝壁飞泉挂白龙，一帘风送玉玲珑。声传空谷晴疑雨，势转丹崖淡复浓。喷月垂垂摇碧汉，沉云冉冉散芙蓉。尊前谁作高山调，拂袖吾从问赤松。
隆平对月
作者：樊献科
朝代：明
体裁：五言律诗

山拱唐陵旧，城荒屋半倾。衣疑今日薄，月是故乡明。波净蟾含彩，光寒鹊乱惊。瞻云行役客，对尔若为情。
吊花溪义士
作者：樊王家
朝代：明

谁是勤王第一勋，最怜乌合起江村。赤心海峤悬天日，白羽屯营变雾云。无处中原乾净地，敢辞一介复仇军。古来忠愤多遗恨，成败英雄未可论。
龙潭峡新涨口号
作者：樊王家
朝代：明

船头鸣急浪，山脚信长风。薄暮冲潭去，照江渔火红。
妾薄命
作者：樊甫
朝代：明

妾貌娇如花，妾心坚似石。石有碎时花早彫，妾貌未衰心不易。一自良人结缡后，寂莫香闺空自守。枕上翻思初嫁时，礼备媒行非苟苟。妾篚织成玄与黄，可以补衮供衣裳。妾筐采采蘋与藻，可以荐神享祖考。阿婆不顾小姑嗔，令妾进退难容身。双鬟懒结乌云薄，菱花半掩生芳尘。东邻少妇永相保，容颜未必倾城好。妾貌比之颇不恶，只恨生来多命薄。
宫女恩赐还家
作者：樊甫
朝代：明

清晓承恩出禁宫，金莲香惹御阶风。九重回首如天上，万里还家似梦中。云髻高簪榴子石，宫衣深染茜花红。内家妆束原来别，不与寻常一样同。
挽李司训妻
作者：樊甫
朝代：明

青鸾西归海天暝，芙蓉十二画屏冷。剪刀无声落冰绡，月转梧桐夜窗静。些死巫阳招不回，纸钱断裂成尘埃。孤鸾吊影菱花惨，机头白石生苍苔。诸郎呱呱哀动地，雪色麻衣湿红泪。明朝扶榇过湘江，未见九疑心已碎。
题岁寒图送贾大尹令弟
作者：樊甫
朝代：明

登我徂徕山，瘦蛟怒立龙撑髯。天风振籁落金粉，石苔点破螭纹斑。舟回暮泊湘江曲，两岸清风凤毛绿。鹧鸪啼歇水云深，锦瑟无声睡初熟。明朝解缆过西湖，冰魂折裂青珊瑚。寒香浮动山月白，扣门夜半呼林逋。沈醉归来情脉脉，偶逢画史询行迹。挥毫写作岁寒图，旗亭远送天涯客。
题水底猿捉月图
作者：樊甫
朝代：明

漏板敲愁夜惊冷，露井梧桐湿无影。海风吹星消碧烟，青天不见纤月悬。嫦娥泪泣桂香死，谁知兔魄沈水底。巫猿激烈心欲飞，便伸长手搒摸之。夷神叱咤蛟龙怒，翻倒沧海上天去。
香奁和王彦修韵
作者：樊甫
朝代：明

宝鸭烟消一字香，满怀春恨强梳妆。看花又怕东风恶，偷隔纱窗看海棠。
望盘谷
作者：樊继祖
朝代：明
体裁：五言律诗

伫望唐贤迹，欹冠倚碧筇。春山开锦轴，古柏卧苍龙。苔滑游人屐，风传梵寺钟。何时卜筑里，稳卧白云峰。
古泾
作者：樊维城
朝代：明
体裁：五言律诗

古泾通幽际，桑条拂水湄。鸡鸣闻里社，妇馌祝田祠。抚字惭无术，催科复有期。常来肥掾坐，驯雉愧芳规。
旭日观潮
作者：樊维城
朝代：明
体裁：古风

阳侯出游旗沛艾，素车白马来天外。羲和朝行浴两骖，金绳界道光如绘。车轮骤雨倒山来，楼阁重云匝日会。砰雷转石窜赤蛇，惊起眠龙走狼狈。汪洋万顷莫可量，倏忽似神千里汰。鱼虾奔迸不能随，鲜食艰民资口脍。馀波飞雪入平原，都君吾子咸蒙赖。坐见堪舆青复明，何如宇宙屯还泰。须臾赫日正中天，遥看蜃气浮山带。
横塘
作者：樊维城
朝代：明
体裁：五言律诗

驰驱环泽国，镇日坐洪流。画艇安如舍，清江狭似沟。官程无乐事，物态变虚游。惯识风波险，休藏夜壑舟。
过秦驻
作者：樊维城
朝代：明
体裁：七言律诗

秦驻峰头问祖龙，神仙缥缈若为从。穿厓酷似桃源宅，到海谁为空谷踪。暑过渐无蝉噪柳，秋成欲献鸟衔穜。棋翁散后留崖屋，似觉梯仙有附庸。
鹰窠山
作者：樊维城
朝代：明
体裁：七言律诗

秀岭周遭叠翠屏，临崖乔木几千龄。痴龙午避翻盆雨，怪蜴朝为破柱霆。僧止林中曾九白，鸟飞海外忆三青。沧洲小吏羁心乱，又逐行春出野坰。
淯水湍波
作者：樊翰
朝代：明
体裁：七言绝句

河源混混卧龙东，百折惊湍泻玉虹。古往今来流不息，漫随江汉总朝宗。
暮春登滕王阁
作者：樊良枢
朝代：明
体裁：七言律诗

江上春归思渺然，危栏百尺瞰寒烟。美人南国销芳草，帝子东风怨杜鹃。半岭孤云衔落照，一帆远水净浮天。月明十二楼头曲，夜夜吹萧到客船。
滕王阁怀古·其一
作者：樊良枢
朝代：明
体裁：七言律诗

江上烟波钓叟知，閒中日月鉴湖私。龙飞真主曾登阁，虎拜文臣尽赋诗。剑出石门蛟遁远，笙吹缑岭鹤归迟。莫嗟今古升沉事，多少青云负紫芝。
滕王阁怀古·其二
作者：樊良枢
朝代：明
体裁：七言律诗

层楼睥睨汉家墉，百二关河带砺封。鹿放西山回万乘，剑留南斗避双龙。沉烟极浦通朝磬，溅水空潭激夜舂。最是秋江渔篴稳，数声遥和翠微钟。
秋登庐山
作者：樊良枢
朝代：明
体裁：七言律诗

搴萝蹑磴杖疏筇，秋入寒山古寺钟。南斗日高天子障，石门烟锁老人峰。攒眉白社成孤往，矫首丹梯隔万重。但欲结庐谐胜赏，坐乘流水弄云松。
和时登叔祖湾河舟中作
作者：樊莹
朝代：明
体裁：古风

阴风薄朝阳，方舟住溪侧。舟中有归人，怅然起忧色。长歌巷伯章，闻者重悽恻。信知青云子，永怀在君德。
和李宾之韵
作者：樊莹
朝代：明
体裁：古风

新年多遘逆，抱疴守空庐。竟日寡人事，反迂长者车。入门一相见，戒我毋枉趋。枉趋将何以，变故在须臾。念此重忧患，感叹复踌躇。信知明哲者，匪徒效虚无。
寄张汝钦侍御
作者：樊莹
朝代：明
体裁：古风

夙昔寡所予，惟子独吾契。闻过辄相规，见善复相示。迩来作离群，延颈日翘企。湘水只尺间，渺渺隔天际。念子富英迈，持法忘顾忌。抗节激流俗，高名惬时议。顾予驽钝姿，列官屡年岁。俛默守庸庸，兴言良独愧。古人重交游，匪从在忘势。
寒夜怀友和时登叔祖韵
作者：樊莹
朝代：明
体裁：古风

林霏敛夕阴，庭际集繁霜。怀人不成寐，起视天苍苍。萧条履长夜，悽戚增悲伤。念彼离别久，中情讵能忘。徒见斗牛星，相距南北方。
答吴景端南归见寄之作
作者：樊贵
朝代：明

八月星槎下碧霄，归来休讶浙江潮。严林祠外苍林静，独带清风伴寂寥。回首青山长薜萝，椿庭日永紫芝歌。却嫌咫尺江郎路，笑杀仙人已烂柯。
答吴景端南归见寄之作·其一
作者：樊贵
朝代：明

八月星槎下碧霄，归来休讶浙江潮。严林祠外苍林静，独带清风伴寂寥。
答吴景端南归见寄之作·其二
作者：樊贵
朝代：明

回首青山长薜萝，椿庭日永紫芝歌。却嫌咫尺江郎路，笑杀仙人已烂柯。
吴江晓发
作者：樊起龙
朝代：明

江湖风雨暗斜晖，历乱云山入望微。司马闻移京口旆，将军未解洞庭围。角声悲壮迎金鼓，水色光寒上铁衣。不尽客怀帆影外，又看秋雁向南飞。
岳王庙
作者：樊起龙
朝代：明

武昌公庙大江头，门掩松花一径幽。宋业欲亡和议起，郾城初捷羽书愁。苔碑有恨山云寂，石马无声烟水秋。梦断黄龙何日底，天南钟鼓思悠悠。
经犀牛峡
作者：樊起龙
朝代：明

海暗烽烟暮，楼船几度过。崃云吞落日，堤柳接长河。孤鹤腾清汉，灵犀起白波。何人仍缓带，倚棹听渔歌。
过东莞伯墓
作者：樊起龙
朝代：明

毬石狮岩势欲吞，霸图雄业一丘存。登坛结士先刑赏，倚剑观星识至尊。荒冢有花开二月，断碑无字落孤村。东南半壁今还古，赤帜何人候虎门。
咏蝶
作者：樊铎
朝代：明

每从花底见，燕雀共翻飞。乘露酣春色，迎风舞綵衣。枝头常独宿，雨里不曾稀。篱落凋伤尽，残魂何处依。
茭道驿遇姚子卿
作者：樊铎
朝代：明

柳路依依白日斜，新巢语燕野人家。旧时姚合题诗兴，次第春风数落花。
过诸暨口号
作者：樊铎
朝代：明

泽国风光趁马归，青山一带夕阳西。野桥月出渔舟寂，春满田园花满堤。
雨中行二首
作者：樊铎
朝代：明

四月浓阴风雨来，挥鞭遥指碧山开。征夫讶渡前村水，傍柳穿花去复回。野外高楼护紫烟，落花飞处独淹淹。谁家双燕不归去，日暮空依古树边。
雨中行二首·其一
作者：樊铎
朝代：明

四月浓阴风雨来，挥鞭遥指碧山开。征夫讶渡前村水，傍柳穿花去复回。
雨中行二首·其二
作者：樊铎
朝代：明

野外高楼护紫烟，落花飞处独淹淹。谁家双燕不归去，日暮空依古树边。
题仲平兄永慕堂诗
作者：樊镇
朝代：明
体裁：古风

亲存能甘旨，为子固匪懈。亲殁致遐思，始为孝之大。何如考城世胄樊江宁，早年得禄亲为荣。一朝哀痛惨风木，罔极恩深长抚膺。春霜秋露冬凛洌，仰睇苍旻泪呜咽。过庭空忆鲤趋閒，读书颇痛熊丸绝。礼从终制仍辛酸，无处可殚温凊欢。春云马鬣新封远，夜月乌啼孤梦寒。昔闻大舜曾终慕，今日江宁无愧负。当时太史记高情，我亦公馀为兄赋。
上虞逆旅见旧题感怀
作者：樊阜
朝代：明

十年为客任东西，又御篮舆过竹溪。雨歇野田双鹭下，月残村店一鸡啼。解囊沽酒酬新债，即景成诗续旧题。记得西堂寻短梦，池塘春草绿初齐。
下第归后作
作者：樊阜
朝代：明

牢落江湖几度春，布衣还是旧时贫。晚凉懒过溪头路，只恐沙鸥解笑人。
久雨
作者：樊阜
朝代：明

高竹鸣鸠未放晴，小床衾冷梦难成。厨烟着树添岚翠，野水归塘乱瀑声。吟对落花伤俗态，醉看饥雀叹浮生。山人自是无尘事，深闭柴门懒入城。
五马行春卷为延平太守子仪赋
作者：樊阜
朝代：明

春风骀荡春日晴，煌煌五马朝出城。罗衣逗暖湿花气，锦帐泥乾金镫鸣。五马度阡陌，篱下鸡豚春拍拍。五马度郊圻，村边桑柘春熙熙。野老遥望五马拜，官租已了无私债。野妇遥望五马迎，无吏登我门，夜犬眠不惊。但愿名公寿，时乘五马看花柳。但愿名公閒，时乘五马看溪山。
仙岩梵刹
作者：樊阜
朝代：明

青林路小苔花湿，绀宇玲珑片云隔。仙人跨鹤去不来，岩隙残碑篆痕碧。老僧入定空夕阳，花落溪西春雨香。
再和前韵
作者：樊阜
朝代：明

维摩高阁起层层，驻马空门试一登。双嶂湿云寒阁雨，半岩枯树倒悬藤。鹤行松径迎来客，猿坐蒲团伴病僧。浮世茫茫如梦幻，宁须吊古泪沾膺。
冯公岭道中书所见
作者：樊阜
朝代：明

冯公今去久，岭路至今闻。红树村村雨，青山片片云。野桥松板架，岩溜竹筒分。日落人行少，时参鹿豕群。
初夏幽居
作者：樊阜
朝代：明

茅庐低小种桑围，妻喜蚕收欲上机。雀乳空檐花点点，莺啼深巷柳依依。交情自笑缘贫减，生计谁怜向老微。细雨池塘新水滑，芰荷初发未堪衣。
城上
作者：樊阜
朝代：明

独上高城力未衰，西风吹老桂花枝。山回薄暝牛归后，江变新寒雁过时。砧杵几家声断续，帆樯两岸影参差。英雄自古知多少，老得身闲计亦奇。
寄李资道
作者：樊阜
朝代：明

素履屏外欲，栖栖向故园。泛览古载籍，试参元化根。既逃齿牙滑，得失俱忘言。好雨溪上至，高槐禽语喧。兹时畅神虑，山光满前轩。
密岭樵唱
作者：樊阜
朝代：明

高杉乱筱霏晴烟，鸟道盘回出半天。非徵非商曲声杳，看棋未遇柯山仙。谁羡红裙侑觞饮，娇歌解博缠头锦。
寒夜
作者：樊阜
朝代：明

破屋难禁深夜雨，布衾寒湿半床云。愁来自起推窗看，人比梅花瘦几分。
寒食临川道中
作者：樊阜
朝代：明

故交屈指几人存，双袖龙钟湿泪痕。桑叶暝烟桥外路，杏花春雨寺前村。渔舟待渡横空渚，酒旆招酤出短垣。日暮陇头堪叹息，啼鸦飞下乞余墦。
小景为陈时律题
作者：樊阜
朝代：明

山翠濛濛曙欲分，鸡声髣髴隔溪闻。卧龙已去为霖雨，林屋空閒半榻云。
山中作三首
作者：樊阜
朝代：明

夕景延澹阴，微曛射林屋。无营见道真，尘纷悟蕉鹿。此意几人知，沈吟俯修竹。西风吹雨收，竹屋云阴散。酒醒心亦清，忘言玩爻彖。老鹤划然鸣，月上青山半。高斋临曲沼，云澹微雨余。悟静惬冲素，泛观庄老书。微言苦未解，日暮将何如。
山中作三首·其一
作者：樊阜
朝代：明

夕景延澹阴，微曛射林屋。无营见道真，尘纷悟蕉鹿。此意几人知，沈吟俯修竹。
山中作三首·其三
作者：樊阜
朝代：明

高斋临曲沼，云澹微雨余。悟静惬冲素，泛观庄老书。微言苦未解，日暮将何如。
山中作三首·其二
作者：樊阜
朝代：明

西风吹雨收，竹屋云阴散。酒醒心亦清，忘言玩爻彖。老鹤划然鸣，月上青山半。
平田耕烟
作者：樊阜
朝代：明

莎草翻烟雨霢霂，一犁耕破湖田绿。声声布谷隔林啼，馌妇厨中炊黍熟。秋收但得了官租，卒岁辛勤无叹吁。
感秋次督学任佥宪韵
作者：樊阜
朝代：明

西风落高树，摵摵鸣深秋。人事多错忤，时光催白头。美人邈难即，江汉自悠悠。浮云蔽皎日，谁复念沧洲。酒酣心壮在，激烈歌吴钩。
挽赵母薛夫人
作者：樊阜
朝代：明

松柏生崇冈，不羡桃李姿。雪霜恣饕虐，柯叶弗少萎。嗟嗟赵贞母，窈窕从母仪。结缡相君子，淑慎三族驰。苕苕忍罹毒，中道遭崄巇。君子啬于数，二孤声咿咿。寒灯倚机杼，只影空房帷。簧言竞难惑，矢心终不移。神祗昭上下，我心应鉴知。孤年日以长，母发日以衰。一缄过青鸟，促宴趋西池。尘飞镜光暗，月落乌声悲。死生亦恒理，名节世所规。豸冠柱下史，文行誇一夔。瀼瀼袭湛露，丘木含华滋。为歌柏舟篇，清风起涟漪。
数日不出门偶赋
作者：樊阜
朝代：明

自把梅花比瘦容，愁城须仗酒兵攻。一滩细雨空渔艇，半树残阳又梵钟。多病有妻供馈饷，长贫无客肯过从。石阑倚遍诗初就，溪上寒山晚翠浓。
早行
作者：樊阜
朝代：明

王事匆匆每计程，疏钟未动促前征。霜摧豆叶蛩声切，露滴松根鹤梦惊。极目关河悲远道，侧身天地叹浮生。微官不似归耕好，却向何人说此情。
春日偶成
作者：樊阜
朝代：明

砚池香沁墨云乾，酒醒无情懒著冠。燕子归迟春初尽，落花吹雨小楼寒。
春日偶成
作者：樊阜
朝代：明

砚池香沁墨云干，酒醒无情懒着冠。燕子归迟春欲尽，落花吹雨小楼寒。
春闺怨
作者：樊阜
朝代：明

花落深闺午漏迟，箜篌弹罢欲沾衣。东风绿遍江南草，底事王孙尚未归。
晨起偶题
作者：樊阜
朝代：明

空山静夜不分更，睡觉虚窗日影明。应为不才忘仕志，却缘多病见交情。白云自放生前懒，青史谁留死后名。食取充饥闻往哲，呼儿挑菜煮新羹。
正统已已年丽寇至缙云大肆摽掠延杀无辜乡氓赵氏女自经死钟氏妇堕南岩宛予特赋其事二首 其一 赵氏女
作者：樊阜
朝代：明
体裁：古风

山夷蚁集烟原荒，红绡抹额戈鋋光。雄夫魄褫鱼在汤，谁云女质柔弗刚。格庵之孙窈窕娘，雪肤云鬓娇春阳。罗襦湿泪收残妆，菱花弃匣辞兰房。腥风飒飒沾群芳，痿痹老父如蚕僵。天高无翼心遑遑，蛴蝤系帛悬空梁。红飞玉碎春茫茫，贞心一片明秋霜。偷生忍辱德弗臧，何如一死名尤彰。
正统已已年丽寇至缙云大肆摽掠延杀无辜乡氓赵氏女自经死钟氏妇堕南岩宛予特赋其事二首 其二 钟氏妇
作者：樊阜
朝代：明
体裁：古风

少微黯淡妖氛横，长蛇封豕生荒荆。群动缠臊土花赤，比邻襁负驰奔征。钟家少妇离房户，黄口呱呱尚含乳。姑章夫婿晓星沈，呜咽吞声泪如雨。云边鸟道南岩阴，剑锋欲起桑间心。妾身可粉骨可碎，妾心百鍊真刚金。绿鬓红颜堕空碧，血腥著树浮寒色。弗容窦女独留芳，猿鹤悲鸣天亦黑。吁嗟冠屦称男儿，堂堂大节翻手隳。愚妇犹能保贞素，读圣贤书奚以为。
正统已已年丽寇至缙云大肆摽掠延杀无辜乡氓赵氏女自经死钟氏妇堕南岩宛予特赋其事二首·赵氏女
作者：樊阜
朝代：明

山夷蚁集烟原荒，红绡抹额戈鋋光。雄夫魄褫鱼在汤，谁云女质柔弗刚。格庵之孙窈窕娘，雪肤云鬓娇春阳。罗襦湿泪收残妆，菱花弃匣辞兰房。腥风飒飒沾群芳，痿痹老父如蚕僵。天高无翼心遑遑，蛴蝤系帛悬空梁。红飞玉碎春茫茫，贞心一片明秋霜。偷生忍辱德弗臧，何如一死名尤彰。少微黯淡妖氛横，长蛇封豕生荒荆。群动缠臊土花赤，比邻襁负驰奔征。钟家少妇离房户，黄口呱呱尚含乳。姑章夫婿晓星沈，呜咽吞声泪如雨。云边鸟道南岩阴，剑锋欲起桑间心。妾身可粉骨可碎，妾心百鍊真刚金。绿鬓红颜堕空碧，血腥著树浮寒色。弗容窦女独留芳，猿鹤悲鸣天亦黑。吁嗟冠屦称男儿，堂堂大节翻手隳。愚妇犹能保贞素，读圣贤书奚以为。
洼樽篆迹
作者：樊阜
朝代：明

洼樽落落冈头石，铭篆春深藓痕碧。阳冰去远猿鹤愁，载酒何人吊陈迹。幽禽不语岩花香，今古悠悠空夕阳。
游灵峰寺
作者：樊阜
朝代：明

步入灵峰寺，岚霏翠湿衣。野塘蒲叶短，石磴藓花微。潭静龙长卧，山寒鹤未归。老僧茶话久，高阁转斜晖。
游西村
作者：樊阜
朝代：明

秧叶浮青野水浑，农人篱落散鸡豚。寒烟淡抹梨花坞，夕照微明柘叶村。浮世茫茫何日定，故交落落几人存。近时一懒宁堪笑，欲学庞公隐鹿门。
游黄龙寺
作者：樊阜
朝代：明

古寺青山上，登临见远村。楼虚堆竹粉，崖剥露松根。晚径云生润，秋池涨落痕。高僧宣梵偈，趺坐到黄昏。
湖村晚睡
作者：樊阜
朝代：明

村南村北总西风，桕叶先霜浅着红。野鸟飞边堪入画，数家篱落夕阳中。
湾河舟中呈郑廷韶吴景端
作者：樊阜
朝代：明

朝发燕山阳，暮宿湾河侧。高树蔚繁阴，浮云淡无色。眷彼西日驰，忧心恒恻恻。赖我同心人，相期崇令德。
澄潭钓月
作者：樊阜
朝代：明

寒潭皱碧流潦缩，霜娥飞落波心浴。兰桡中夜系空明，长线牵摇一团玉。小鱼跳跃大鱼潜，桂花香冷莎纤纤。
灵峰岭道中
作者：樊阜
朝代：明

岭路青林杪，盘回出乱云。寺楼当坞见，野碓隔溪闻。屐润苔花积，衣香药草熏。崖阴仙洞在，遥见鹿成群。
烟雨竹图
作者：樊阜
朝代：明

九疑矗沓湿翠迷，浦溆黯黯黄陵西。霏英沆漭斗纤袅，咽涩鹧鸪凉月低。石坛羃历苔痕紫，冷沁羽幢吹不起。蕊窗琼馆隔离宫，鸾尾参差醮江水。千年旧恨馀斑斑，幽丛佩玉寒阑珊。腻粉粘枯乱纷馥，南巡帝子何时还。瑶瑟声沈天欲曙，女郎蹋歌过江去。扁舟杳渺吊灵均，脉脉流澌无觅处。
玉洞仙踪
作者：樊阜
朝代：明

青林杳霭山岩峣，乱石齿齿堆琼瑶。丹灶苔深仙府旧，桃花流水生危桥。何时独跨一鹤小，飞入苍烟觅芝草。
田间杂咏八首·其一
作者：樊阜
朝代：明

嘉树荫衡门，鸣鸠遍村墅。薄言农务兴，力作无男女。晨爨烟未起，驱牛理田圃。兹时若宴嬉，争得好禾黍？清晓闻雨过，春流涨溪渚。小儿学把犁，小女亦能杵。生理勿嫌微，浮荣非我取。
田间杂咏八首·其七
作者：樊阜
朝代：明

新水涨荒陂，芸芸稻盈亩。东家及西邻，世世结亲友。夏至熟黄瓜，秋来酿白酒。新妇笑嘻嘻，小儿扶壁走。门口沙溪清，垂垂几株柳。醉卧梦羲皇，凉风入虚牖。不知市井儿，蝇利较升斗。近说明府清，征徭曾减否？
田间杂咏八首·其三
作者：樊阜
朝代：明

少长郊墟中，县官名未识。长时带好容，不见恶颜色。高陇麦穗齐，雉鸣自藏翼。野田耕耨余，工力暂时息。日夕会邻家，黄牛卧篱侧。酒酣勉诸孙，耕作当努力。微雨过前村，鸟鸣催蓐食。
田间杂咏八首·其二
作者：樊阜
朝代：明

素心无外欲，衣食无丰腴。所愿官府贤，优游乐畋渔。妻儿永相守，卒岁无索居。绕屋种禾黍，当门树桑榆。凉风入我牖，明月照我庐。酒熟农事毕，邻翁迭招呼。兀然坐檐下，尽醉倒一壶。
田间杂咏八首·其二
作者：樊阜
朝代：明

素心无外欲，衣食无丰腴。所愿官府贤，优游乐畋渔。妻儿永相守，卒岁无索居。绕屋种禾黍，当门树桑榆。凉风入我牖，明月照我庐。酒熟农事毕，邻翁迭招呼。兀然坐檐下，尽醉倒一壶。少长郊墟中，县官名未识。长时带好容，不见恶颜色。高陇麦穗齐，雉鸣自藏翼。野田耕耨余，工力暂时息。日夕会邻家，黄牛卧篱侧。酒酣勉诸孙，耕作当努力。微雨过前村，鸟鸣催蓐食。乌桕荫我墙，白茅覆我屋。荷朝出耘，依依暮归宿。少妇勤织缝，诸孙解樵牧。秋风禾黍收，寒日照原陆。鸟雀啾啾鸣，园篱多草木。官租及早偿，莫待里胥督。山村颇幽僻，甘向田间老。邻家隔短墙，出入同一道。桑柘团午阴，鹜雏牝鸡抱。夕阳雨外明，溪上山色好。夫妇话绸缪，农工非草草。秧长及时移，明朝饭须早。今岁颇少丰，浑家总欢乐。丁男备镰刀，晓起出城郭。前村禾黍黄，归来事收穫。田篱落豆花，啁啁鸣鸟雀。白马谁家儿，鲜衣曜河洛。扬扬意气骄，一箭双鸿落。我视如浮云，飞扬自轻薄。新水涨荒陂，芸芸稻盈亩。东家及西邻，世世结亲友。夏至熟黄瓜，秋来酿白酒。新妇笑嘻嘻，小儿扶壁走。门口沙溪清，垂垂几株柳。醉卧梦羲皇，凉风入虚牖。不知市井儿，蝇利较升斗。近说明府清，征徭曾减否？枣花落靡靡，一犬护柴关。节序届芒种，何人得幽闲。蛙鸣池水满，细草生阶间。刈麦欲终亩，风吹雨过山。大儿早未饭，叹息农事艰。豪贵本天命，悠悠不可攀。不闻无盐女，丑黑非美颜。
田间杂咏八首·其五
作者：樊阜
朝代：明

山村颇幽僻，甘向田间老。邻家隔短墙，出入同一道。桑柘团午阴，鹜雏牝鸡抱。夕阳雨外明，溪上山色好。夫妇话绸缪，农工非草草。秧长及时移，明朝饭须早。
田间杂咏八首·其八
作者：樊阜
朝代：明

枣花落靡靡，一犬护柴关。节序届芒种，何人得幽闲。蛙鸣池水满，细草生阶间。刈麦欲终亩，风吹雨过山。大儿早未饭，叹息农事艰。豪贵本天命，悠悠不可攀。不闻无盐女，丑黑非美颜。
田间杂咏八首·其六
作者：樊阜
朝代：明

今岁颇少丰，浑家总欢乐。丁男备镰刀，晓起出城郭。前村禾黍黄，归来事收穫。田篱落豆花，啁啁鸣鸟雀。白马谁家儿，鲜衣曜河洛。扬扬意气骄，一箭双鸿落。我视如浮云，飞扬自轻薄。
田间杂咏八首·其四
作者：樊阜
朝代：明

乌桕荫我墙，白茅覆我屋。荷朝出耘，依依暮归宿。少妇勤织缝，诸孙解樵牧。秋风禾黍收，寒日照原陆。鸟雀啾啾鸣，园篱多草木。官租及早偿，莫待里胥督。
田间杂咏八首·其四
作者：樊阜
朝代：明
体裁：古风

乌桕荫我墙，白茅覆我屋。荷蓧朝出耘，依依暮归宿。少妇勤织缝，诸孙解樵牧。秋风禾黍收，寒日照原陆。鸟雀啾啾鸣，园篱多草木。官租及早偿，莫待里胥督。
登观音阁
作者：樊阜
朝代：明

春云笼碧树层层，危磴苔交一再登。涧水入溪喧似瀑，松根缠石老如藤。浮生容易休为客，往事凄凉莫问僧。几欲下山还不下，尘纷明日又填膺。
登观音阁
作者：樊阜
朝代：明

春深携客扣松关，今古兴怀俛仰间。花落花开俱是幻，老僧长对白云閒。
百树尖山
作者：樊阜
朝代：明
体裁：古风

巨灵掬山劳神工，几瓣巧削金芙蓉。元气蒸云滴春乳，珊瑚戛玉摇玲珑。香翠浮帘眠不得，起向庭前看树色。碧天如洗月初沉，野鹤长鸣抗幽寂。
禽言六首
作者：樊阜
朝代：明

姑恶姑恶姑不恶，田荒姑嗔煮粥薄。我怨田荒不怨姑，今年劝夫力东作。姑恶姑恶姑不恶。不如归去谁肯归，饱食廪米衣锦衣。异乡虽好非桑梓，慈母倚门白发稀。不如归去谁肯归。脱却布裤休脱裤，力作任从泥淖污。去年徵租遗拷瘢，露见恐教儿女怖。脱却布裤休脱裤。提葫芦，休提壶，频沽囊底空青蚨。年荒茅屋炊烟断，明府上来须禁沽。提葫芦，休提壶。婆饼焦，饼不焦，年丰麦贱充徵苗。再烧好饼与婆吃，妾吃焦饼从腹枵。婆饼焦，婆不焦。行不上也行得上，羊肠路险堪掉鞅。时人心险胜羊肠，仆马覆车一反掌。行不上也行得上。
禽言六首·其一
作者：樊阜
朝代：明

姑恶姑恶姑不恶，田荒姑嗔煮粥薄。我怨田荒不怨姑，今年劝夫力东作。姑恶姑恶姑不恶。
禽言六首·其三
作者：樊阜
朝代：明

脱却布裤休脱裤，力作任从泥淖污。去年徵租遗拷瘢，露见恐教儿女怖。脱却布裤休脱裤。
禽言六首·其二
作者：樊阜
朝代：明

不如归去谁肯归，饱食廪米衣锦衣。异乡虽好非桑梓，慈母倚门白发稀。不如归去谁肯归。
禽言六首·其六
作者：樊阜
朝代：明

行不上也行得上，羊肠路险堪掉鞅。时人心险胜羊肠，仆马覆车一反掌。行不上也行得上。
秋夜怀钱舜夫
作者：樊阜
朝代：明

风雨西窗蟋蟀秋，怀人无寐转添愁。遥知今夜孤吟处，半壁青灯照白头。
秋日怀东湖
作者：樊阜
朝代：明

枯荷残蓼满秋池，长日思归未有期。一笛唤愁霜落后，双砧敲梦月明时。老惟防病勤收药，贫欲谋生懒作诗。莫怪羁人头易白，他乡岁晚倍堪悲。
秋胡妇
作者：樊阜
朝代：明

东风骀荡花媚娇，鸦鬟腻滑飞翠翘。露沁金莲一湾小，纤葱缓撚柔桑条。兰闺护暖蚕苗密，细叶如钿竹筐湿。罗襦歘霍雕鞍光，薄情正在桑阴立。黄金出袖妾心惊，妾心瑩比冰雪清。弹筝巧让罗敷女，田蚕婉语羞无情。叶渐盈筐返庭砌，阿姑喜溢双眉际。飏言锦绣归故闾，整顿姿容见夫婿。河水渊沄百丈深，冰肌矢向龙宫沈。匪曰忘姑陨非命，丝弦絙急讹徽音。精英叱咤沙头鬼，烈风迅激愁云起。凡人生女须嫁人，莫嫁秋胡薄情人。
秋胡妇
作者：樊阜
朝代：明
体裁：古风

东风骀荡花媚娇，鸦鬟腻滑飞翠翘。露沁金莲一湾小，纤葱缓撚柔桑条。兰闺护暖蚕苗密，细叶如钿竹筐湿。罗襦歘霍雕鞍光，薄情正在桑阴立。黄金出袖妾心惊，妾心莹比冰雪清。弹筝巧让罗敷女，田蚕婉语羞无情。叶渐盈筐返庭砌，阿姑喜溢双眉际。飏言锦绣归故闾，整顿姿容见夫婿。河水渊沄百丈深，冰肌矢向龙宫沈。匪曰忘姑陨非命，丝弦絙急讹徽音。精英叱咤沙头鬼，烈风迅激愁云起。凡人生女须嫁人，莫嫁秋胡薄情人。
红梅夹竹图
作者：樊阜
朝代：明

罗浮仙子宴瑶池，香脸生春酒晕微。欲吊湘灵无处觅，青鸾骑向月中归。
舟中作
作者：樊阜
朝代：明

青山淡淡夕阳时，狂客扁舟只载诗。细雨一江菰叶老，西风两岸柳条衰。雁横秋影过荒戍，鸦带寒声落古祠。但说莼鲈滋味好，季鹰心事几人知。
西楼怨为孔宗鲁悼亡作
作者：樊阜
朝代：明

莺啼燕语春漫漫，落花飞絮吹作团。雨歇西楼晚晴薄，弦丝调短催长叹。玉镜台前金剪闲，翠销帐软留余寒。半壁银灯堕煤小，回文锦断脂香干。魫窗月白光如洗，双泪如铅洒髹几。梧桐音冷么凤鸣，屏山暗结愁云紫。湘渚飞霜陨兰茝，些断巫阳招不起。瑶池青鸟几时回，幽怨呜呜咽江水。
访陈时律
作者：樊阜
朝代：明

故人鸡黍约，沙路入村微。痛饮一宵醉，清游两日归。古松低石屋，修竹映山扉。双鹭翩翩起，横塘净夕晖。
豹阙晴峦
作者：樊阜
朝代：明

春声振谷蜀鸟啼，苦竹丛深云影低。芙蓉簇簇溪西岸，小雨帘纤寒翠迷。山人拄笏楼头看，天际联牵青不断。
路傍草
作者：樊阜
朝代：明

路傍草，能得青青几时好。春风披拂随时生，一夜秋霜尽枯槁。贫家养女方及笄，结束嫁作征人妻。辛苦等閒容易老，生世如同路傍草。
过名山坂
作者：樊阜
朝代：明

槿篱断处路微分，茅屋砧声隔岸闻。暝色催人诗欲就，一声沙鸟半溪云。
过故人庄
作者：樊阜
朝代：明

山村行处好，偶过故人庄。秋竹烟笼色，寒花露浥香。一鸡鸣矮屋，双鹭落横塘。留饮忘归去，陶然入醉乡。
过村家
作者：樊阜
朝代：明

细莎村路绕山斜，涧水西头一两家。桑柘叶干鸠雨歇，茅檐索索响缫车。
过正等寺访圭上人
作者：樊阜
朝代：明

山影横溪夕照微，数声清磬隔溪西。石门晴雪落松响，沙岛寒云压竹低。结社喜逢今惠远，留衣犹想昔昌黎。焚香已了三生话，猿鸟无情只谩啼。
过河西务
作者：樊阜
朝代：明

远树苍茫夕照低，短篷酤酒泊河西。王孙归去春无意，莎草含烟绿未齐。
醉中到白厓而归
作者：樊阜
朝代：明

往事无凭一梦空，悠悠歧路任西东。菊花向晚应嫌雨，梧叶经秋不耐风。自笑长贫仍作客，谁怜多病欲成翁。青山断处孤城在，一片砧声夕照中。
钓石苔痕
作者：樊阜
朝代：明

老树阴阴荫寒渌，石矶苔湿香露沃。毛翁古篆看不真，千载何人觅馀躅。芦花瑟瑟惊西风，短笛一声残照中。
雨中示子
作者：樊阜
朝代：明

东邻离别恨依依，我欲甘贫静掩扉。风送泉声清绕枕，云蒸岚翠冷侵衣。一春吟对庭花好，几日饥餐野蕨肥。却笑虚名成底事，不如倦鸟亦知归。
雨晴游洞宫山坐间复雨
作者：樊阜
朝代：明

神仙台观翳岚霏，金鼎丹成草木辉。潭静毒龙依石卧，山寒孤鹤伴云飞。半帘暝色松杉静，一箸春香笋蕨肥。俗事累人催白发，来游此地澹忘归。
题东坡墨竹
作者：樊阜
朝代：明

赤壁归来燕寝香，梦骑玄鹤过三湘。玉箫唤醒月初堕，云影满帘秋气凉。
题周文静山水图
作者：樊阜
朝代：明

昔闻摩诘王右丞，笔底江山誇艺精。三山近出周文靖，当代画史谁争名。古栝潘君老文伯，江山秀气流胸臆。文靖为作幽居图，常时置向窗间壁。层峦叠嶂飞白云，溪口横桥沙路分。茅屋低低槿篱短，竹阴髣髴鸡声闻。莎草洲空系渔艇，夕阳半落山回影。蹇驴一老寻诗还，青旆摇烟墟市静。高林远墅昏濛濛，三簇楼台仙子宫。仙都雅致世间少，直与武夷风景同。噫嘻此景谁可得，我欲移家住山侧。青衫净拂双鬓尘，翠竹苍松照颜色。潘君笑指山之幽，旧隐久抛今白头。解官归去伴猿鹤，岁晚与我当绸缪。
题山水图为刘廷信都宪作
作者：樊阜
朝代：明

我家本在山中住，读书惯识山中趣。偶落名涂尘眼昏，见山便欲还山去。南阳先生官态无，半醉示我云山图。持向檐前再三看，青山突兀云模糊。百尺飞泉落松顶，颠厓倒亸晴烟影。神仙楼阁牵翠霞，薇帐围香昼长静。人家三两溪南村，桃李成行门对门。石径斑斑过新雨，花落点破莓苔痕。鸥鹭飞回映沙岛，夕阳网晒渔舟小。不是苕川与辋川，仙都山下川原杳。先生指我山之西，茅屋数间依竹低。茶灶藤床旧栖隐，异人墨客多留题。看图才了眼初醒，人间有此真佳景。由来泉石绝纤尘，当与先生分管领。先生大笑清风生，岸帻佯狂双鬓星。题诗卷图谢鸿鹄，浮云散尽长空青。
题李在所写山水图
作者：樊阜
朝代：明

龙眠孙子艺精巧，胸次冰渟照秋昊。尺缣写出溪山图，幻景无殊真景好。高阁凭空寒翠霏，松阴石磴苔花微。颠厓走瀑响晴雨，老树欲作蛟龙飞。前溪茅屋人声静，石步篱边系渔艇。白鸥眠稳鱼不惊，斜日沙汀落云影。云逵有客兰薰襟，酷好此图如好金。泮署春风暖吹酒，题诗谢客还长吟。
题画
作者：樊阜
朝代：明

嘉树团阴石径分，数声啼鸟绿阴闻。桥西有客耽诗癖，买遍青山种白云。
利国驿上汉高皇祠
作者：樊鲲
朝代：明

汉皇祠外抱江村，石径苔深长绿痕。潍水鸿沟俱不远，数声啼鸟向黄昏。
钱塘行二首
作者：樊鲲
朝代：明

江舟泊危浪，江岸草霏微。寒风疾于箭，飒飒穿我衣。潮声日夜作，人去何时归。长年事击楫，感激海云生。山川自流转，奔逐空浮名。纷纷越南树，愁杀春鸠鸣。
钱塘行二首·其一
作者：樊鲲
朝代：明

江舟泊危浪，江岸草霏微。寒风疾于箭，飒飒穿我衣。潮声日夜作，人去何时归。
钱塘行二首·其二
作者：樊鲲
朝代：明

长年事击楫，感激海云生。山川自流转，奔逐空浮名。纷纷越南树，愁杀春鸠鸣。
六合
作者：樊鹏
朝代：明

联辔来东邑，朝行暮复还。市廛通乱水，城郭带秋山。路出青枫外，江流白雾间。西行乡思切，愁绝望昭关。
寄袁双溪
作者：樊鹏
朝代：明

闻汝行尘在，南阳定汝阳。古城遥落日，歧路满秋霜。雁影江流隔，猿声楚塞长。贾生官不贵，莫怨汉文皇。
山居和孟无涯
作者：樊鹏
朝代：明

秋园对晓坐，弱病苦寒侵。楚地风霜积，江乡草木深。山高来牧笛，村远送寒砧。为问林泉事，时时酒一斟。
杨白花
作者：樊鹏
朝代：明
体裁：乐府曲辞

杨白花，一夜风吹去，和他飞飞落何处。金屋重重闭不开，哀鸦啼尽宫中树。
贤隐寺宴别张子言限字
作者：樊鹏
朝代：明

寺门缥缈对青云，云里钟声落涧闻。白昼蛟龙时并见，青山麋鹿晚双群。殿开碧雾千峰湿，窗挂香泉独树分。明发长安万余里，落花尊酒暂留君。
长至日
作者：樊鹏
朝代：明
体裁：七言律诗

大地初阳子夜回，洞房元籥散芦灰。金堤暗约催春柳，仙苑初传破野梅。寿祝南山同魏阙，云瞻北斗即蓬莱。忻随泽草知生意，为报和风圣域开。
三妇艳
作者：欧主遇
朝代：明

大妇主中厨，中妇佐烹鱼。小妇停针绣，新火适疾徐。高堂问寒暖，提筐墙下俱。
三月三日社集东皋
作者：欧主遇
朝代：明

我皇九载，永和期合。蔼蔼时彦，晋人可作。东园之树，秾华未落。于以晤言，曲水为乐。有鸟和鸣，茂林集止。春酒既载，春服以试。薄言采兰，于水之涘。歌以写心，祓禊匪戏。
三月三日社集东皋·其一
作者：欧主遇
朝代：明

我皇九载，永和期合。蔼蔼时彦，晋人可作。东园之树，秾华未落。于以晤言，曲水为乐。
三月三日社集东皋·其二
作者：欧主遇
朝代：明

有鸟和鸣，茂林集止。春酒既载，春服以试。薄言采兰，于水之涘。歌以写心，祓禊匪戏。
上巳
作者：欧主遇
朝代：明

芳菲淑景晚，欣赏乘时多。况临祓禊酒，并矢阳春歌。荷钱聚涧藻，雾縠开文波。风烟丽林际，云树长山阿。跂言伊雒盛，乐从溱洧过。佳人苟再得，分香曳绮罗。
不寐
作者：欧主遇
朝代：明

平生忧用老，此夕老逢忧。烽烟迷帝座，戈甲指髦头。吴魏争延汉，东西统附周。不须推甲子，吾志在春秋。反侧冬之夜，东方不肯明。凄风轻败絮，淫雨重悬旌。用拙干戈世，怀忠草莽情。美人思独切，西去好音生。悲歌忧社稷，永夜思悠哉。虎豹关谁守，龙螭兆不来。几人沉屈水，何处凿颜坏。暂借卧游得，翻忘邻笛哀。陆沉人事急，旦暮望王师。数起头难栉，孤眠枕屡欹。龙鳞扳不得，鹤胫断何之。万里曾游此，茫茫入梦时。
不寐·其一
作者：欧主遇
朝代：明

平生忧用老，此夕老逢忧。烽烟迷帝座，戈甲指髦头。吴魏争延汉，东西统附周。不须推甲子，吾志在春秋。
不寐·其三
作者：欧主遇
朝代：明

悲歌忧社稷，永夜思悠哉。虎豹关谁守，龙螭兆不来。几人沉屈水，何处凿颜坏。暂借卧游得，翻忘邻笛哀。
不寐·其二
作者：欧主遇
朝代：明

反侧冬之夜，东方不肯明。凄风轻败絮，淫雨重悬旌。用拙干戈世，怀忠草莽情。美人思独切，西去好音生。
不寐·其四
作者：欧主遇
朝代：明

陆沉人事急，旦暮望王师。数起头难栉，孤眠枕屡欹。龙鳞扳不得，鹤胫断何之。万里曾游此，茫茫入梦时。
与王中丞谈古名臣
作者：欧主遇
朝代：明

霜威行处振旌旗，晴望高山对坐时。秦殿璧完人独慕，谷城书授帝为师。十年作相无言稳，双陆褫裘得胜奇。论古情深延夜月，尊前赓咏出车诗。
何相君闻予假馆澹园感咏见贻赋此奉答
作者：欧主遇
朝代：明

樾可栖迟竹可编，乾坤扰扰借孤眠。旧来煨芋知良相，长记偷桃笑列仙。乱日戈矛愁酷烈，好音肝胆幸流传。亲人鱼鸟都相避，剩有池塘水复鲜。
何象冈相君携同泛舟送李定夫
作者：欧主遇
朝代：明

绕林红缀荔枝新，雨过争看垫角巾。绿野到门同作客，仙舟移酌欲留人。柳藏蝉唱依依听，江浴鸥群款款亲。惜别却忘归路远，肯于沉醉问车茵。
元旦朝贺
作者：欧主遇
朝代：明

仙音缥缈叶和鸾，天上春回白王闲。日出鸡人初唱卯，雪消风伯为驱寒。万方玉帛看王会，一岁朝仪重履端。满目山河无限事，自惭无补直金銮。
公宴呈何相公陈宗伯
作者：欧主遇
朝代：明

风流江左似，并有谢安名。尊俎馀高论，笙簧度远声。笑花颜更醉，舞燕袖偏轻。乐奉赓歌会，无孤吐握情。
内直有感
作者：欧主遇
朝代：明

天上楼台白玉堂，白头犹作秘书郎。退朝每傍花枝入，襮直遥闻刻漏长。铃索萧閒青琐静，词头烂熳紫坭香。野人不识瀛洲乐，清梦依然恋故乡。
再答何象冈相公
作者：欧主遇
朝代：明

诗筒不断甲兵馀，日月长天照敝庐。齐物细推惟一马，加餐多籍有双鱼。径荒松下归徵士，文赉山中相隐居。遥望江云长弭棹，将疑门巷不容车。
受登极恩诏充贡北上
作者：欧主遇
朝代：明

凤书遥出诏开元，龙德朝飞奉至尊。坐辟浮云悬日月，兴歌湛露洽乾坤。千金燕市多收士，三刖陵阳亦受恩。闻道辟雍临幸早，圜观讲幄动桥门。
和陈元孝月夜过访
作者：欧主遇
朝代：明

老圃问孤影，美人为独知。带来山翠远，题就月高时。书阅蠹鱼尽，帆过鸿雁迟。五君有佳咏，终古诵延之。
夜梦过陈集生太史山庄求书痛饮读骚四大字起而纪之呈太史属和
作者：欧主遇
朝代：明

草木皆秋色，离骚动美人。梦魂何处得，翰墨故疑神。谁与歌燕市，空知泣楚臣。餔糟非众醉，吾亦任吾真。
寄韩孟郁永平别驾
作者：欧主遇
朝代：明

长天鸿雁几行鸣，知是雄飞向北平。翰墨泉流称独步，干戈尘静有边城。多酬国士登坛礼，兼得将军射石名。买醉别离燕市久，上林还梦听春莺。
广再陷
作者：欧主遇
朝代：明

藉寇兵谁罪，佗城复丧军。绝怜儿女子，纵杀虎狼群。阴阳翻莫辨，水火益为殷。后出满囹圄，歌谣曾见闻。久发临河叹，今闻隔谷歌。苍黎屠日甚，臣仆命如何。虚授将军钺，徒横义士戈。甲兵端欲洗，无力挽天河。巢覆几遗卵，泥空并坏梁。可怜歌舞地，翻尽战争场。作镇非羊杜，殉城愧许张。不知何处所，奔走自狼忙。
广再陷·其一
作者：欧主遇
朝代：明

藉寇兵谁罪，佗城复丧军。绝怜儿女子，纵杀虎狼群。阴阳翻莫辨，水火益为殷。后出满囹圄，歌谣曾见闻。
广再陷·其三
作者：欧主遇
朝代：明

巢覆几遗卵，泥空并坏梁。可怜歌舞地，翻尽战争场。作镇非羊杜，殉城愧许张。不知何处所，奔走自狼忙。
广再陷·其二
作者：欧主遇
朝代：明

久发临河叹，今闻隔谷歌。苍黎屠日甚，臣仆命如何。虚授将军钺，徒横义士戈。甲兵端欲洗，无力挽天河。
庚寅春即事
作者：欧主遇
朝代：明

帝座传迁次，髦头见动兵。庙廊稀胜算，簪笏几同行。沼浅鱼何乐，天低雁莫征。不劳金窖力，贫贱一身轻。
得黄女倩阳春书却寄
作者：欧主遇
朝代：明

戎马满天地，离居日月忧。清谭思卫乐，曲径少羊裘。雁字怀难寄，鸰原恨故留。江村重就宿，典籍任冥搜。
忆南园八子 其一 陈文忠词林师臣，以忠谏黜狱，遭乱捐躯，丕振纲常，独留节烈之气
作者：欧主遇
朝代：明

柱折并维裂，畴当复幸生。独扶天地力，捐麋有馀馨。位置第一流，自言公惭卿。早秉史臣笔，并著谏臣名。痛哭弭丧乱，丧乱驰削平。大节无自死，死忠甘磔刑。哀号我祖宗，动天不绝声。侯爵酬忠烈，一人扬有明。狎主齐盟日，气谊素英英。花月无孤影，文酒必先鸣。刚风馀涕泪，三忠濯厥灵。
忆南园八子 其七 从兄子建结客起名学殖而家落，卒无忧生之怀
作者：欧主遇
朝代：明

吾宗多昆弟，而独优众长。贻安先堂构，腹笥娴辞章。达理托曹植，卖文仿中郎。不愁黄金尽，结交翰墨场。邀鹤云高飞，滋兰秋晚芳。荏苒竟岁序，经术斯明扬。垂及古稀龄，明时终允藏。旻天变肃杀，林木尽凋霜。两子援赣没，无藉衍青箱。原隰谁为求，鹡鸰歌且伤。斟酌旧林圃，一水引池塘。
忆南园八子 其三 区启图少为贵公子而博文善治，卒有馀忠，是为晚成大器
作者：欧主遇
朝代：明

史氏推龙门，叶令瞻凫舄。世业披朝华，仙风流玄泽。少壮耸高驾，趍庭接文席。灼灼追琢章，琅琅韵金石。待岁偕计吏，多奏匡时策。登岱小众山，众山仍辙迹。作宰当阳阪，救民善兴革。观风三楚雄，高歌导郢客。扼腕寇盗忧，忠肝万里隔。垂死欲叩阍，戎器戒行役。阳九嗟莫逃，身与国同阨。
忆南园八子 其二 黎忠悯文人烈士，请缨殉城，实自天性，故忠义为多
作者：欧主遇
朝代：明

华残露松操，波流独柱砥。持禄去危邦，比比当涂子。伟哉黎孝廉，诗赋挟长技。偃蹇未事君，为国忘生死。忠愤复两都，羽檄延平起。推毂冠进贤，援赣威弧矢。兵甫及围城，围城将溃止。岂无韬略存，弗逮图终始。傅彤为蜀汉，战死同前轨。旌节有荣名，文人成义士。亲串激遗风，涕零章贡水。
忆南园八子 其五 黄逢永允也孝廉，才华卓荦而嗜学不息，并有经归人师之誉
作者：欧主遇
朝代：明

文学称雕龙，二难腾早誉。橐笔就南宫，邅回万里路。薛惢贯勿遗，读骚嗟迟莫。草木灿坤舆，纤钜罗典故。岂厌官奉薄，为道仕楚去。屈宋遘代兴，颜谢供吐茹。自任笔削权，志乘不朽树。时危知引病，逾拟遂初赋。传乘游浙闽，抱恨济胜具。东归文酒会，诗得江山助。清浊莫议方，师表希叔度。乱离怅云亡，隔世尝心晤。
忆南园八子 其八 僧智海无心无相，善论逍遥，有杯渡之风，禅藻独多
作者：欧主遇
朝代：明

霜落菩提树，月孤诃子林。老僧云既灭，栖云浮以沉。戒律断荤酒，随缘不染心。禅悦超文字，解悟或长吟。一往问祖意，曹溪岁月深。依依本师侧，寂寂匡庐岑。玄言镌诗卷，诵法叶鸣琴。远公莲社约，倡和仙城南。踰耋形如鹤，卿相存所钦。一旦粤会陷，四大从相侵。阎浮劫灰尽，王园不可寻。
忆南园八子 其六 徐木之文学辩才，酬给世故，当路虚左，颇为雄饮眈乐
作者：欧主遇
朝代：明

彬彬建安彦，伟长与等伦。素无仕宦情，疾疫永离群。君自负才艺，兰藻蕴氤氲。干时时不偶，绝俗俗随纷。园池小偃仰，静观海岛均。逸爵岂亡酒，晨兴常鬻文。石室苍梧胜，东西游路分。说诗尚中律，解颐尊所闻。杳杳寻远山，悠悠散暮云。君没广未陷，却色见兵氛。
忆南园八子 其四 黎君选大雅传家，淡于宦情，养拙以酒，有竹林风致
作者：欧主遇
朝代：明

夫子齐靖节，归来无俸钱。不乐荒三径，寤叹义熙年。自言世仕宦，恩重起南天。诗书并图画，响臻业以传。绾绶苍梧西，勾漏令而仙。多难见几作，引年隐故山。肃肃鸿避弋，圉圉鱼在渊。沉饮延明月，卜夜通曙烟。共言惜嘉会，高衢步前贤。何期沧桑变，摧伤杖屦颠。老成沦胥日，慨慕觅遗编。
忆南园八子·陈文忠词林师臣，以忠谏黜狱，遭乱捐躯，丕振纲常，独留节烈之气
作者：欧主遇
朝代：明

柱折并维裂，畴当复幸生。独扶天地力，捐麋有馀馨。位置第一流，自言公惭卿。早秉史臣笔，并著谏臣名。痛哭弭丧乱，丧乱驰削平。大节无自死，死忠甘磔刑。哀号我祖宗，动天不绝声。侯爵酬忠烈，一人扬有明。狎主齐盟日，气谊素英英。花月无孤影，文酒必先鸣。刚风馀涕泪，三忠濯厥灵。华残露松操，波流独柱砥。持禄去危邦，比比当涂子。伟哉黎孝廉，诗赋挟长技。偃蹇未事君，为国忘生死。忠愤复两都，羽檄延平起。推毂冠进贤，援赣威弧矢。兵甫及围城，围城将溃止。岂无韬略存，弗逮图终始。傅彤为蜀汉，战死同前轨。旌节有荣名，文人成义士。亲串激遗风，涕零章贡水。史氏推龙门，叶令瞻凫舄。世业披朝华，仙风流玄泽。少壮耸高驾，趍庭接文席。灼灼追琢章，琅琅韵金石。待岁偕计吏，多奏匡时策。登岱小众山，众山仍辙迹。作宰当阳阪，救民善兴革。观风三楚雄，高歌导郢客。扼腕寇盗忧，忠肝万里隔。垂死欲叩阍，戎器戒行役。阳九嗟莫逃，身与国同阨。夫子齐靖节，归来无俸钱。不乐荒三径，寤叹义熙年。自言世仕宦，恩重起南天。诗书并图画，响臻业以传。绾绶苍梧西，勾漏令而仙。多难见几作，引年隐故山。肃肃鸿避弋，圉圉鱼在渊。沉饮延明月，卜夜通曙烟。共言惜嘉会，高衢步前贤。何期沧桑变，摧伤杖屦颠。老成沦胥日，慨慕觅遗编。文学称雕龙，二难腾早誉。橐笔就南宫，邅回万里路。薛惢贯勿遗，读骚嗟迟莫。草木灿坤舆，纤钜罗典故。岂厌官奉薄，为道仕楚去。屈宋遘代兴，颜谢供吐茹。自任笔削权，志乘不朽树。时危知引病，逾拟遂初赋。传乘游浙闽，抱恨济胜具。东归文酒会，诗得江山助。清浊莫议方，师表希叔度。乱离怅云亡，隔世尝心晤。彬彬建安彦，伟长与等伦。素无仕宦情，疾疫永离群。君自负才艺，兰藻蕴氤氲。干时时不偶，绝俗俗随纷。园池小偃仰，静观海岛均。逸爵岂亡酒，晨兴常鬻文。石室苍梧胜，东西游路分。说诗尚中律，解颐尊所闻。杳杳寻远山，悠悠散暮云。君没广未陷，却色见兵氛。吾宗多昆弟，而独优众长。贻安先堂构，腹笥娴辞章。达理托曹植，卖文仿中郎。不愁黄金尽，结交翰墨场。邀鹤云高飞，滋兰秋晚芳。荏苒竟岁序，经术斯明扬。垂及古稀龄，明时终允藏。旻天变肃杀，林木尽凋霜。两子援赣没，无藉衍青箱。原隰谁为求，鹡鸰歌且伤。斟酌旧林圃，一水引池塘。霜落菩提树，月孤诃子林。老僧云既灭，栖云浮以沉。戒律断荤酒，随缘不染心。禅悦超文字，解悟或长吟。一往问祖意，曹溪岁月深。依依本师侧，寂寂匡庐岑。玄言镌诗卷，诵法叶鸣琴。远公莲社约，倡和仙城南。踰耋形如鹤，卿相存所钦。一旦粤会陷，四大从相侵。阎浮劫灰尽，王园不可寻。
故人有巨富家落祝发为僧者
作者：欧主遇
朝代：明

空却有家累，生将无住心。挥金随地没，卓锡得泉深。因报多相信，人天杳亦寻。白云堪补衲，栖老白云岑。
望气楼怀郭宏农
作者：欧主遇
朝代：明

斯人不可即，此地若为情。谶尽兴亡理，经留著作名。春光摇树绿，水色入楼清。为向今朝望，南天气倍生。
村居
作者：欧主遇
朝代：明

背城数十里，来雁两三行。落日芙蓉醉，疏林橘柚香。授衣不可得，穫稻更何望。儒术谋身拙，空悲秋夜长。
林仪卿过访村居
作者：欧主遇
朝代：明

淼茫潮海断双鱼，沉陆相逢又有初。明月林间孤客梦，彩云天外故人车。贡王同志冠犹待，侨札交酬带自舒。墙短低枝牵薜荔，池平新水挹芙蕖。尊倾夜半分邻酿，园列春深剪野蔬。不忘吾师诗礼学，枕中留得读残书。
永历二年九月十五日
作者：欧主遇
朝代：明

东西巡驻跸，南北直收京。盛气灵洲见，秋花锦石明。因风荷艾客，望月凤凰城。谁问升沉理，平分天际情。
汎湖
作者：欧主遇
朝代：明

避暑淩风六月秋，前山罗列水悠悠。山花笑待多情客，水鸟飞随不定舟。衣制芰荷期遁迹，歌翻桃叶欲消愁。兴酣勿问归何宿，新月澄波一枕流。
游仙诗
作者：欧主遇
朝代：明

梧桐窠凤凰，叶向秋风飞。奇龄虽过百，乐事当乘时。周驭不停轨，汉盘玉露滋。爰有容成公，发黑齿复儿。亦有报韩者，先后帝王师。圯上契幽叟，终与赤松子。功成能永誉，仙类良足晞。苏耽二百年，一归号城郭。倾曦与颓魄，焉□□□□。三山故迢递，九霄何寥廓。委怀辟谷仙，丹砂不求获。推分与天游，餐和长年药。忽闻吹玉笙，驾来缑山鹤。
游仙诗·其一
作者：欧主遇
朝代：明

梧桐窠凤凰，叶向秋风飞。奇龄虽过百，乐事当乘时。周驭不停轨，汉盘玉露滋。爰有容成公，发黑齿复儿。亦有报韩者，先后帝王师。圯上契幽叟，终与赤松子。功成能永誉，仙类良足晞。
游仙诗·其二
作者：欧主遇
朝代：明

苏耽二百年，一归号城郭。倾曦与颓魄，焉□□□□。三山故迢递，九霄何寥廓。委怀辟谷仙，丹砂不求获。推分与天游，餐和长年药。忽闻吹玉笙，驾来缑山鹤。
游宝象林题花冢
作者：欧主遇
朝代：明

当筵一曲写新词，忆得便娟恨更痴。图画有香兰蕙好，衣裳犹纫美人贻。销魂多为种花田，夜两长流咽管弦。寸土寸心君自见，采花人结后生缘。不知洛浦与湘滨，一片湖山是锦茵。为尔植梅千万树，月明来作梦中人。歌拍诗筒耐可闻，狭邪道上醉红裙。行云浪说当年梦，好赠空山一片云。青蛾红粉并黄埃，独倚周郎立夜台。楼阁珠帘行乐地，来游多酹掌中杯。来为神女去为仙，问月穿花路渺然。山寺日闻钟梵响，他生闺阁亦人天。
游宝象林题花冢·其一
作者：欧主遇
朝代：明

当筵一曲写新词，忆得便娟恨更痴。图画有香兰蕙好，衣裳犹纫美人贻。
游宝象林题花冢·其三
作者：欧主遇
朝代：明

不知洛浦与湘滨，一片湖山是锦茵。为尔植梅千万树，月明来作梦中人。
游宝象林题花冢·其二
作者：欧主遇
朝代：明

销魂多为种花田，夜两长流咽管弦。寸土寸心君自见，采花人结后生缘。
游宝象林题花冢·其五
作者：欧主遇
朝代：明

青蛾红粉并黄埃，独倚周郎立夜台。楼阁珠帘行乐地，来游多酹掌中杯。
游宝象林题花冢·其六
作者：欧主遇
朝代：明

来为神女去为仙，问月穿花路渺然。山寺日闻钟梵响，他生闺阁亦人天。
游宝象林题花冢·其四
作者：欧主遇
朝代：明

歌拍诗筒耐可闻，狭邪道上醉红裙。行云浪说当年梦，好赠空山一片云。
游湖回文和车文汇
作者：欧主遇
朝代：明

游路堤桥六，美人同采芳。舟虚客度影，水漾月生光。鸥鹭群为熟，芰荷衣最凉。愁消将进酒，秋晚属怀乡。
滩上口号
作者：欧主遇
朝代：明

谁解西行一段愁，掉头归去正逢秋。月轮初上滩声急，流尽清光送客舟。
漂母祠
作者：欧主遇
朝代：明

层城依片石，古木咽寒禽。自有留名地，何存望报心。筑坛多倚仗，垂钓辨浮沉。我亦王孙饭，游情楚水深。
漫兴
作者：欧主遇
朝代：明

淡泊来强健，颛愚息是非。久安容膝地，多补蔽身衣。衰老人何用，忘年友亦稀。及春浑漫兴，莺燕掠花飞。
癸未书事
作者：欧主遇
朝代：明

好诵庄周六月篇，及时千里尚迎贤。既归周勃安知狱，自汗萧何贱买田。辽蓟干戈驱北塞，荆襄寇盗动南天。请缨多士王师合，定拟珠厓不弃捐。年来大阅振王猷，何复封疆万里忧。丰水来同悬诏去，曲江春宴乍移秋。无端寇盗时来警，多难身名老更愁。闻道临轩隆将相，不知李郭孰前筹。
癸未书事·其一
作者：欧主遇
朝代：明

好诵庄周六月篇，及时千里尚迎贤。既归周勃安知狱，自汗萧何贱买田。辽蓟干戈驱北塞，荆襄寇盗动南天。请缨多士王师合，定拟珠厓不弃捐。
癸未书事·其二
作者：欧主遇
朝代：明

年来大阅振王猷，何复封疆万里忧。丰水来同悬诏去，曲江春宴乍移秋。无端寇盗时来警，多难身名老更愁。闻道临轩隆将相，不知李郭孰前筹。
秋夜过访谢儒美馆对月
作者：欧主遇
朝代：明

虚窗邀月好，永夜得天多。落叶飞无处，秋风寒奈何。杯香篱菊在，琴响塞鸿过。共醉幽怀发，谁闻白石歌。
粤大饥
作者：欧主遇
朝代：明

濯濯山上木，重重甑上尘。不虞垂暮节，见此大灾辰。岭海久縻烂，今疚更酸辛。肥遗谬云龙，饥兆天下沦。天刺神不富，曷丧号如焚。周周与蛩蛩，异俗各相因。胡乃同血气，秦越视所亲。救荒罕长策，望雨先作云。乞物思裴令，捐益欲周贫。庶几有秋获，比闾庆食新。
经董子下帷处
作者：欧主遇
朝代：明

昔人高可仰，其奈广川何。身在窥园少，忠留对策多。野花馀锦绣，林鸟半啼歌。圣世贤良诏，儒生复此过。
经邹谒孟庙
作者：欧主遇
朝代：明

罗罗松桧色，夫子踞长春。封地仍邾旧，流风与鲁邻。道闲忧复作，机断报如新。四十来游者，依然愿学身。
自耕轩歌
作者：欧主遇
朝代：明

朝舌耕兮暮笔耕，莫知我艰兮聊资生。人喜读书近浮名，我悔读书不能行。黄钟弃兮瓦釜鸣，季女思饥兮幽人贞。北风寒兮孤月明，我将荒遁兮就学苏门长啸声。
西湖泛舟雨中分赋
作者：欧主遇
朝代：明

山容凉雨洗，湖色远天空。漾演送孤棹，飘飖乘好风。浴来鸥鸟伴，穿尽蓼花丛。指点伊人处，江桥几度通。湖船望不极，雁塔翠微中。三十曾游地，浮沉一醉翁。火云飞雨淡，晴岫夕阳红。几变姓名客，将无范蠡同。
西湖泛舟雨中分赋·其一
作者：欧主遇
朝代：明

山容凉雨洗，湖色远天空。漾演送孤棹，飘飖乘好风。浴来鸥鸟伴，穿尽蓼花丛。指点伊人处，江桥几度通。
西湖泛舟雨中分赋·其二
作者：欧主遇
朝代：明

湖船望不极，雁塔翠微中。三十曾游地，浮沉一醉翁。火云飞雨淡，晴岫夕阳红。几变姓名客，将无范蠡同。
西苑
作者：欧主遇
朝代：明

宛转瀛洲希幔坡，？蜷玉蝀历银河。广寒遥见空中殿，太液新添雨后波。云捲红妆千步障，风吹璚盖万年柯。泰平见说宸游庆，驰道青青长薜萝。
西苑
作者：欧主遇
朝代：明
体裁：七言律诗

宛转瀛洲希幔坡，�蜷玉蝀历银河。广寒遥见空中殿，太液新添雨后波。云捲红妆千步障，风吹璚盖万年柯。泰平见说宸游庆，驰道青青长薜萝。
赠安义陈明府
作者：欧主遇
朝代：明

宿雨过山城，山春花鸟迎。榻开官舍冷，琴抚讼堂清。胜地邻陶令，游人托马卿。相逢怜别路，惆怅故交情。
赠张孟奇太守
作者：欧主遇
朝代：明

东望高峰云色苍，罗浮仙侣进璚浆。天悬南极流新彩，人自西围纳晚凉。笔削瑞麟推独步，陆沉金马旧为郎。秋槎早见使臣节，邸吏惊传太守章。束带倦看车马迹，拂衣初遂芰荷裳。邺侯架积秘书府，范蠡船归越女妆。三径行吟年不倦，千金结客气犹狂。人情翻覆聊长啸，身隐文章半未藏。嵇阮林中双眼白，纪群膝下列星光。庭业宝树枝枝起，鼎就金丹岁岁长。欲赠白云蒲艾色，遥分绮席荔枝香。今朝笠履频增胜，自道园公醉几觞。
赠曾祖叔经季
作者：欧主遇
朝代：明

少年宝马驱长安，燕客酣歌惊二难。季子上书出锦绣，伯氏为郎见羽翰。官阁赋梅多和句，山川吟眺生烟雾。丹青染就复逃名，紫芝眉宇人争慕。挥手风尘几十春，花洲洲上晚垂纶。樵西山响来笙鹤，蘧园松影老龙鳞。华堂朝开云液酒，引觞起舞为君寿。丹诀九还授葛仙，钓隐三朝称渭叟。
赠黄逢永
作者：欧主遇
朝代：明

每经益寿佩萸枝，上客看花对咏诗。公望公才推国士，不臣不友是吾师。弓旌小试雕虫技，皮骨劳生海鹤姿。七有不堪从懒性，六陈太息恨明时。家风早锡难兄誉，文苑多题幼妇词。传乘浙闽赢选胜，去官荆楚鲜馀资。壁藏书在重垂业，围困琴鸣且乐饥。好是孤居同养拙，百年盟定齿参差。
送区启图入都
作者：欧主遇
朝代：明

君不见宣王北伐振周室，自将王旅命师律。卿士虎臣佐中兴，文兼武事惟尹吉。又不见邺侯谒帝灵武时，衣袍紫白动相随。收复两京有长策，天下无寇早为期。我皇圣武雒阳起，缵绪金陵咏丰芑。愿得熊罴不二心，言驾六飞西北指。君家簪笏旧盈门，君为二邑利盘根。欲成国史传先业，欲请长缨灭祲氛。据鞍矍铄谁为右，报国世恩恩复厚。击楫中流先着鞭，誓吉同仇吾敢后。
送赞公入吴
作者：欧主遇
朝代：明

三秋飞落叶，万里起寒烟。锡杖此时去，金山空杳然。乘云穿岭树，泛月借湖船。但学无生理，离居莫记年。
送陈秋涛太史还朝
作者：欧主遇
朝代：明

载笔中朝第一流，宫衣摇曳返瀛洲。气连牛斗双龙剑，手辟云霄五凤楼。锁闼玉堂官并美，西京东观秘全抽。朝昏茎露千珠重，来往仙槎八月浮。使命光分沧海日，宦情閒对白云秋。偶归径许求羊入，此去书成班马俦。听履早趍鸳鹭序，离筵为典鹔鹴裘。知君黄阁赓歌地，作相还家尚黑头。
送黎美周会试
作者：欧主遇
朝代：明

竹房芝阁数相从，先出长林四百峰。夹道看花金腰袅，群仙分露玉芙蓉。尊开夜月飘霜满，帆带春山点翠重。裁就万言书早上，不虚词赋擅雕龙。
送黎遂球公车北上
作者：欧主遇
朝代：明

竹房芝阁数相从，先出云林四百峰。夹道看花金腰袅，群仙分露玉芙蓉。尊闲夜雨飘红满，帆带青山点翠浓。却忆同时曾拟赋，吹嘘犹切五云重。
三海岩
作者：欧信
朝代：明

提兵西驻访云岩，淑气浮光杳霭间。石乳滴泉和雾紫，山花飘锦点苔斑。昔年题壁人何在，今日诗成客醉还。惟有赤忠思报国，喜将英气寓灵山。
丁丑元日早朝
作者：欧大任
朝代：明

禁城钟急玉骝骄，燎火朱光射绛霄。鸣佩行随玄武仗，献琛趋入紫宸朝。乐成谒者催班鹭，觞进元臣引珥貂。春色忽从天上至，万年枝里动祥飙。
丁卯九月十七日同汪山人黄中舍集杨汝德园赏菊是日牡丹忽开一花江北深秋未见寒色然亦异矣为纪一诗
作者：欧大任
朝代：明

江上园林片片霜，君家暖艳照山房。似怜傲吏归彭泽，故遣佳人出洛阳。绕院三千黄蛱蝶，临池七十紫鸳鸯。淮南宾客逢今日，歌吹宁辞送百觞。
丁庸卿陆华甫顾汝修黎惟敬顾汝和同集王彦贻斋中谈五岳之胜得龙字
作者：欧大任
朝代：明

一室晤言几，诸郎握麈从。青云看似鹫，紫气识犹龙。游可期禽庆，归能待邴容。十年怀住岳，不用酒泉封。
七十一初度邓君肃潘子朋李裕德潘仲良舟过村居为寿
作者：欧大任
朝代：明

住楫溪头曙色开，萧条门径剪蒿莱。正逢松菊邀欢日，况有琳琅善颂才。皇象醴梅供客醉，朱登遗蟹待宾来。交亲欲问长生诀，更煮胡麻共一杯。
七夕同丘谦之李袭美梁公智莫廷韩集海子亭听钟山人琴得南字时谦之将赴阆州
作者：欧大任
朝代：明

巧夕忻调轸，佳期且盍簪。偶然寻灞岸，何必在江潭。绿竹新成曲，清酤易满甔。明年星汉望，能不忆周南。
七夕同梁公瑞邓君肃黄公补张元春黄公绍集梁思伯宅得帘字
作者：欧大任
朝代：明

嘉期不易得，凉月照纤纤。乌警江城笛，鸥冲水阁帘。客游吾已倦，郎署尔方潜。几日乘槎使，星河别恨添。
七夕同袁光禄黎司勋金舍人朱山人集梁祠部宅得秋字
作者：欧大任
朝代：明

唤班初下紫宸秋，内史尊前暂倡酬。八月槎行虚客望，双星桥在起乡愁。绝交不似嵇中散，渐老偏思马少游。京洛衣冠怜此夕，忍令烟艇待沧洲。
七夕同黎惟敬范子宣张元易郑伯良王彦贻朱汝修集华存叔馆时存叔初至得长字
作者：欧大任
朝代：明

故人忽以至，十载曾相望。顾我愧三益，爱君怀七襄。夜深乌鹊度，秋色银河长。离合浑难定，不妨频进觞。
七夕怀徐子与王敬美
作者：欧大任
朝代：明

诏赐金钱客尚留，故人多向豫章游。城头片月凉初起，河上双星黯自愁。鹤控东盘缑岭夕，鸟来西望汉宫秋。武昌不浅胡床兴，更有湓江百尺楼。
七夕沈纯甫宅同丁庸卿陆华甫黎惟敬蔡伯华观沈启南山水得丛字
作者：欧大任
朝代：明

长安残暑欲秋风，庭下湘兰忽已丛。爱客带能移孔系，看山图以卧游工。高天缥缈摇银汉，明月参差挂碧桐。旧侣江南怜此会，不禁归思海门东。
七夕沈纯甫邀集禺山园同陆华父黎惟仁黄公补公绍分得台字
作者：欧大任
朝代：明

池阁初逢此夕杯，使君天上赐金回。珠随明月三更出，槎似银河万里来。砧杵乡心频作赋，河山秋色一登台。尊前共有沉酣兴，莫遣城头画角催。
七夕立秋二首
作者：欧大任
朝代：明

桐院秋先到，双星此夕看。客心银汉水，岳色白云坛。厌巧宁须乞，凭虚自不寒。中原朋好散，何地忆长安。避暑千杯少，含风一簟横。残蝉潢水岸，落叶弋阳城。骑省多秋兴，沧洲岂吏情。七襄今欲报，槎上几时行。
七夕立秋二首·其一
作者：欧大任
朝代：明

桐院秋先到，双星此夕看。客心银汉水，岳色白云坛。厌巧宁须乞，凭虚自不寒。中原朋好散，何地忆长安。
七夕立秋二首·其二
作者：欧大任
朝代：明

避暑千杯少，含风一簟横。残蝉潢水岸，落叶弋阳城。骑省多秋兴，沧洲岂吏情。七襄今欲报，槎上几时行。
七夕约卿携酒惟敬同过得凉字
作者：欧大任
朝代：明

良宵不可度，佳客共清觞。河倒星光动，楼空海气凉。疏砧低汉月，哀角落胡霜。谁听机丝苦，年年在七襄。
七夕词
作者：欧大任
朝代：明

白榆丹桂影悠悠，银汉无波月正秋。牛女桥边自来去，岂知人世有离愁。
七夕遇雨同徐使君袁进士刘沈二山人集潘大理宅时子与已有长芦之役
作者：欧大任
朝代：明

月卿重促宴，星使欲临河。急雨下秋叶，平池生夕波。风前双掌出，云里二灵过。且莫捐兰佩，其如怅别何。
七月八夜山馆纳凉
作者：欧大任
朝代：明

淅淅金风吹玉扉，夜深清露坠罗衣。谁言欢逐昨宵去，银渚含情似未归。
七松台
作者：欧大任
朝代：明

句曲万松山，西樵七松岭。山人听风涛，何似陶弘景。
万安王明府置酒使院迟朱都未返
作者：欧大任
朝代：明

暂得逢君斗酒间，芙蓉何限案头山。风潮只解催人去，不念朱郎万里还。
万寿节早朝皇极门
作者：欧大任
朝代：明

清秋阊阖曙光分，逢掖追趋谒圣君。南极一星珠斗近，嵩呼三祝绛霄闻。九傧赞后班群瑞，八伯歌成下五云。白雉赤麟誇盛事，兰台还奏汉都文。
万寿节赐宴钞
作者：欧大任
朝代：明

貂冕嵩呼奉至尊，班随台斗护微垣。凤凰声起和仙乐，日月旂开夹殿门。璧荐鹿皮秦地献，酒分马乳汉宫樽。同时拜赐臣何幸，十载浮沉始受恩。
万岁殿
作者：欧大任
朝代：明

琪园珠瓛净尘埃，当日祈灵别殿开。草色偏承黄辇过，鹤群还逐翠华来。合宫旧识唐尧宅，大一空传汉武台。趋走五云瞻望地，何年仙仗下蓬莱。
万玉山房为司武选赋
作者：欧大任
朝代：明

十里筼筜谷，幽居称考槃。郢都连负郭，沱水引飞湍。绿雪双溪净，苍云一径寒。餐曾分沆瀣，句已满琅玕。隐迹罗含远，禅心大士安。雅歌裁凤管，学钓选鱼竿。强起瑶为节，长怀箨可冠。东山回首处，词客在金銮。
三忠祠
作者：欧大任
朝代：明

乾坤何黪黩，闽广日凄迷。填海惟精卫，啼山有子规。三臣肝胆裂，二曜震惊低。一自哀歌后，沧波恨不西。
三月三日驾出大阅
作者：欧大任
朝代：明

金甲云边赤电开，营图十二上亲裁。和门虎旅铙歌起，驰道龙旂卤簿来。万里军声临朔塞，一时捷奏入燕台。都人喜见升平事，从此嫖姚尽将才。乐府新传鼓吹篇，佳晨上巳帐城烟。千官候跸长杨馆，七萃分麾下杜田。明月双弯金是弹，浮云一骑玉为鞭。礼成讲武周宣日，不数华林马射年。
三月三日驾出大阅·其一
作者：欧大任
朝代：明

金甲云边赤电开，营图十二上亲裁。和门虎旅铙歌起，驰道龙旂卤簿来。万里军声临朔塞，一时捷奏入燕台。都人喜见升平事，从此嫖姚尽将才。
三月三日驾出大阅·其二
作者：欧大任
朝代：明

乐府新传鼓吹篇，佳晨上巳帐城烟。千官候跸长杨馆，七萃分麾下杜田。明月双弯金是弹，浮云一骑玉为鞭。礼成讲武周宣日，不数华林马射年。
三月晦日别黄贤甫
作者：欧大任
朝代：明

山馆欲分襟，况是春归节。不惜落花飞，惟愁与君别。
三月晦日同诸僚游三忠祠濯缨亭
作者：欧大任
朝代：明

良晨指孟陬，俶驾戒徂两。仓庚岂后时，鶗鴂已成响。晴晖幂东照，绪风款西飏。郊原霭葱茜，皋薄积苍莽。同官夙无期，乘兴欣共往。偶因陟阳候，颇惬汀洲赏。攀林搴翠深，临流濯缨爽。烟波始击汰，舴艋及新漾。西望桔槔亭，尽多汉阴想。津树引花源，河鯈写濠上。怀以抽翰披，善从盍簪长。凝睇谢壒埃，息心鉴虚朗。终当谢天伐，归与问吾党。
三河水
作者：欧大任
朝代：明

三河水，万军泪。泪滴三河水不流，胡笳吹落蓟门秋。河水流不住，胡笳过何处。谁使十年来，移营两屯戍。君不见胡骑已驰墙子关，汉军尚哨熊儿峪。
三节篇
作者：欧大任
朝代：明

明月不西升，海流不东回。吁嗟贞烈一寸心，青山可崩城可颓。刘也彭夫年二十，夜夜青灯抱儿泣。尽折金钿宝镜捐，双啼玉箸麻衣湿。荻灰教儿儿作儒，机丝四壁鸣螀急。汤溪王傅是儿官，忍死报夫在书笈。九十馀龄称未亡，恩光绰楔当门立。徐嫁王家处士时，倏遭流贼破城池。红颜被虏骂不绝，七箭三鎗死最悲。天乎白璧凛不涅，那能复顾投井儿。儿生夫在死已矣，国典旌门更勒碑。黄姐早得朱皋婿，朱生殒没儿三岁。翁姑议嫁车及门，入室理妆剪盘髻。房湛之女昔割耳，文叔之妻曾自劓。千秋贞烈事相同，辛苦育儿保宗系。绣枕罗衾虫网丝，凄风惟有终天泪。吁嗟三节并哀酸，松柏冰霜岁共寒。何事铜台漳水上，西陵烟草穗帷看。
三节篇
作者：欧大任
朝代：明
体裁：古风

明月不西升，海流不东回。吁嗟贞烈一寸心，青山可崩城可颓。刘也彭夫年二十，夜夜青灯抱儿泣。尽折金钿宝镜捐，双啼玉箸麻衣湿。荻灰教儿儿作儒，机丝四壁鸣螀急。汤溪王傅是儿官，忍死报夫在书笈。九十馀龄称未亡，恩光绰楔当门立。徐嫁王家处士时，倏遭流贼破城池。红颜被虏骂不绝，七箭三鎗死最悲。天乎白璧凛不涅，那能复顾投井儿。儿生夫在死已矣，国典旌门更勒碑。黄姐早得朱皋婿，朱生殒没儿三岁。翁姑议嫁车及门，入室理妆剪盘髻。房湛之女昔割耳，文叔之妻曾自劓。千秋贞烈事相同，辛苦育儿保宗系。绣枕罗衾虫网丝，凄风惟有终天泪。吁嗟三节并哀酸，松柏冰霜岁共寒。何事铜台漳水上，西陵烟草繐帷看。
上元后夕顾玄纬官舍宴集
作者：欧大任
朝代：明

五夜尚馀镫市兴，一尊仍引褐衣閒。星摇海上常朝斗，阁倚城头每见山。曙色渐分旌旆外，春声多在鼓鼙间。顾荣不是江东客，只恐承明计日还。
上元夕同刘季德岑克名刘道子集苏叔大小雅斋是日叔大举长子弥月
作者：欧大任
朝代：明

去年灯宴苏端宅，又见西堂火树春。丹穴岁能飞鸑鷟，黄门家更送麒麟。筵开汤饼叨为客，笥贮诗书代有人。渐长儿童堪置膝，频来应笑白头新。
上元日望大高玄殿灯火有赋
作者：欧大任
朝代：明

太一祈年肃盛仪，灯前亲拜竹宫时。燎烟夕殿皆青玉，法供春筵尽紫芝。雍畤旧传周室礼，汾阴今侍汉家祠。云霄赋客多如雨，持橐何人独鬓丝。
上元节假日方奉常李明府过饮得裘字
作者：欧大任
朝代：明

玉鞭却望铜龙楼，貂襜褕照紫绮裘。春风吹落西山雪，瑶花飞挂轩辕丘。我行入门始下马，方李二子来相求。客卿仙令总能赋，南阳贵人无此流。百日之劳偶一逸，把臂不饮虚良俦。呼僮解貂换美酒，小僧亦解弹箜篌。檐前杨柳动碧色，杯中醁醽含清讴。水晶盐鼓二寸韭，盘行海市霜蝤蛑。二子不意笑绝倒，我醉请以大白浮。是时赐假日多暇，圣主恩赏何太优。明朝傥诏金钱会，愿辔青丝从尔游。
上巳修禊周氏园
作者：欧大任
朝代：明
体裁：古风

暮春届初巳，讲禊出西廓。久敦同志情，竟践名区约。芳晨迎惠风，阴霭散林薄。山椒冒浮云，高榭纷漠漠。睍睆仓庚鸣，的砾桃华灼。浮鹢邗沟来，一上临河阁。池竹比会稽，冠簪似东洛。颇欲祓春衣，无秽不可濯。览胜得所遣，委怀理何怍。忻然躧步游，水曲行觞酌。谁知徇禄人，独恋沧洲乐。千古徵在今，赏心寄丘壑。
上巳修褉周氏园
作者：欧大任
朝代：明

暮春届初巳，讲褉出西廓。久敦同志情，竟践名区约。芳晨迎惠风，阴霭散林薄。山椒冒浮云，高榭纷漠漠。睍睆仓庚鸣，的砾桃华灼。浮鹢邗沟来，一上临河阁。池竹比会稽，冠簪似东洛。颇欲祓春衣，无秽不可濯。览胜得所遣，委怀理何怍。忻然躧步游，水曲行觞酌。谁知徇禄人，独恋沧洲乐。千古徵在今，赏心寄丘壑。
上巳同周子翼汤尧文朱子忠冯汝行曹应麒高升伯过陈炼师馆观海棠
作者：欧大任
朝代：明
体裁：五言律诗

客来修禊事，春在列仙家。窈窕萦烟出，扶疏结绮斜。窗留玄圃月，山倚赤城霞。谁更誇西府，新移玉树花。
上巳同周子翼汤尧文朱子忠冯汝行曹应麒高升伯过陈炼师馆观海棠
作者：欧大任
朝代：明

客来修褉事，春在列仙家。窈窕萦烟出，扶疏结绮斜。窗留玄圃月，山倚赤城霞。谁更誇西府，新移玉树花。
上巳同社中诸公粤江上修褉
作者：欧大任
朝代：明
体裁：七言律诗

风光骀荡属芳晨，羽爵临流引玉津。粤社岂殊伊洛饮，晋贤只数会稽人。浥烟林竹偏宜晓，濯雨江兰正及春。况是莺声供客醉，太平欣赏野情新。
上巳同陈潜甫韨褉锦水上
作者：欧大任
朝代：明
体裁：七言律诗

佳晨元巳一招携，脩禊同君出锦溪。春服乘风坛树外，夕帆催鸟海楼西。秉兰近水临芳甸，泛羽随波绕曲堤。从此花期多乐事，南园东谷乱莺啼。
上巳朱在明见邀同管建初安绪卿张元春修禊韦园时在明南迁将行
作者：欧大任
朝代：明

风光三月帝城春，韦曲千家俯涧滨。燕酒共携拚酩酊，客衣频挽韨缁尘。青丝辔转花间骑，锦带穿来柳下鳞。醉后双童吹玉管，莫令催送渡江人。
上巳陈右父金道存聂道亨何惟圣吴载伯黄伯仲过集得歌字
作者：欧大任
朝代：明
体裁：五言律诗

青溪修禊事，尊酒兴偏多。宅近陈中令，人犹晋永和。积苏初似树，鸣鸟半成歌。留客无丝竹，君能不厌过。
上巳陈右父金道存聂道亨何惟圣吴载伯黄伯仲过集得歌字
作者：欧大任
朝代：明

青溪修褉事，尊酒兴偏多。宅近陈中令，人犹晋永和。积苏初似树，鸣鸟半成歌。留客无丝竹，君能不厌过。
上林春晓
作者：欧大任
朝代：明

澹荡韶光物候新，离宫初霁已消尘。飞英乍似黄山路，细草曾沾渭水春。风飒彩旌连曲榭，云围缇幕满芳津。五陵车马欢娱地，多是西游讲德人。禁籞周遭百里斜，玉泉流水涌金沙。新莺曙啭龙池柳，游骑晴嘶御苑花。幄转林光初映日，山藏春色半蒸霞。西都亦有抽毫客，谁奏甘泉入汉家。
上林春晓·其一
作者：欧大任
朝代：明

澹荡韶光物候新，离宫初霁已消尘。飞英乍似黄山路，细草曾沾渭水春。风飒彩旌连曲榭，云围缇幕满芳津。五陵车马欢娱地，多是西游讲德人。
上林春晓·其二
作者：欧大任
朝代：明

禁籞周遭百里斜，玉泉流水涌金沙。新莺曙啭龙池柳，游骑晴嘶御苑花。幄转林光初映日，山藏春色半蒸霞。西都亦有抽毫客，谁奏甘泉入汉家。
上疏得请述归
作者：欧大任
朝代：明

挂冠神武去何疑，征虏亭前出祖时。江上鹭鸥频有喜，丘中麋鹿久相期。自怜颜驷年垂老，谁道扬雄力未疲。今夜青山云卧稳，可能犹梦汉官仪。
上陵二首
作者：欧大任
朝代：明

陵树郁青葱，一夕生秋风。文皇昔神武，鞭豹乘白龙。格泽导其西，符拔导其东。北出阴山道，玉汗殷以红。鸾旂左右挥，万里至回中。缚取单于归，勒铭立马峰。慑胡遂千年，九塞不举烽。鼎成胡髯垂，庙藏鸟号弓。至今群灵朝，芝车骑为虹。日月耀我明，祚胤传无穷。虎旅诚可思，食举歌皇功。天门朝隧宫，风肃灵来思。六辔骖若组，神光射彤帷。凝精并二曜，浮云籋而驰。琼瑜佩纷错，翠华翘陆离。摄祀序百辟，肃穆瞻龙旗。倏其赤蛟奋，惝恍飘前绥。霜清堕若流，凄然怆寒澌。玉醴荐芬苾，大俎陈牲牺。孝孙秉诚格，连婘答神禧。祀事嘉孔明，万年以为期。
上陵二首·其一
作者：欧大任
朝代：明

陵树郁青葱，一夕生秋风。文皇昔神武，鞭豹乘白龙。格泽导其西，符拔导其东。北出阴山道，玉汗殷以红。鸾旂左右挥，万里至回中。缚取单于归，勒铭立马峰。慑胡遂千年，九塞不举烽。鼎成胡髯垂，庙藏鸟号弓。至今群灵朝，芝车骑为虹。日月耀我明，祚胤传无穷。虎旅诚可思，食举歌皇功。
上陵二首·其二
作者：欧大任
朝代：明

天门朝隧宫，风肃灵来思。六辔骖若组，神光射彤帷。凝精并二曜，浮云籋而驰。琼瑜佩纷错，翠华翘陆离。摄祀序百辟，肃穆瞻龙旗。倏其赤蛟奋，惝恍飘前绥。霜清堕若流，凄然怆寒澌。玉醴荐芬苾，大俎陈牲牺。孝孙秉诚格，连婘答神禧。祀事嘉孔明，万年以为期。
下邳寻圯桥授书处
作者：欧大任
朝代：明

黄石书何在，斯人竟不还。门低浊河树，家远谷城山。百战宁虞楚，孤军蚤入关。空悲泗亭水，日夜自潺湲。
与惟上人少林玩月怀伯玄仲贞六首
作者：欧大任
朝代：明

飞尽浮云荡紫烟，我来搔首问青天。嵩山月似寥阳月，一夜开门河汉边。娟娟犹自照蛾眉，玉女台前玉女池。笑问缑山王子晋，醉来还借玉笙吹。半夜翩跹白鹤回，万峰明月照崔嵬。相将一谢时人去，绛节霓旌导我来。故人汝海二刘君，嵩少曾期共勒文。此际登楼望珠斗，忆余三十六峰云。海内称诗谁大名，汉庭方重汝南生。蓟门禅客同今夕，碧落空歌万里情。佳人怨别碧云期，词客高僧亦□□。□得清光粲成绮，江淹能拟惠休诗。
与惟上人少林玩月怀伯玄仲贞六首·其一
作者：欧大任
朝代：明

飞尽浮云荡紫烟，我来搔首问青天。嵩山月似寥阳月，一夜开门河汉边。
与惟上人少林玩月怀伯玄仲贞六首·其三
作者：欧大任
朝代：明

半夜翩跹白鹤回，万峰明月照崔嵬。相将一谢时人去，绛节霓旌导我来。
与惟上人少林玩月怀伯玄仲贞六首·其二
作者：欧大任
朝代：明

娟娟犹自照蛾眉，玉女台前玉女池。笑问缑山王子晋，醉来还借玉笙吹。
与惟上人少林玩月怀伯玄仲贞六首·其五
作者：欧大任
朝代：明

海内称诗谁大名，汉庭方重汝南生。蓟门禅客同今夕，碧落空歌万里情。
与惟上人少林玩月怀伯玄仲贞六首·其六
作者：欧大任
朝代：明

佳人怨别碧云期，词客高僧亦□□。□得清光粲成绮，江淹能拟惠休诗。
与惟上人少林玩月怀伯玄仲贞六首·其四
作者：欧大任
朝代：明

故人汝海二刘君，嵩少曾期共勒文。此际登楼望珠斗，忆余三十六峰云。
与梁少仲陈孔信苏叔大游石虹湖
作者：欧大任
朝代：明

几席临漪晚，平湖水槛开。峡从明月坼，溪自郁洲来。鸡犬迷秦路，荆榛入汉台。高阳虽已醉，骑马尚能回。
与黎秘书夜集曾缮部省中得花字
作者：欧大任
朝代：明

官舍绕霜花，邀欢兴未涯。雁鸿秋万里，砧杵夜千家。明月松杉直，高天河汉斜。潘郎宁拙宦，词赋满京华。
丘谦之黎维敬过饮
作者：欧大任
朝代：明

何意风尘得酒徒，飞花春尽见平芜。惟馀佩剑寒能解，纵少囊钱薄可沽。谒者公车羞奏牍，咸阳客舍满呼卢。紫骝偶向门前系，谁道交游尽五都。
丙戌丁亥连举两曾孙志喜
作者：欧大任
朝代：明

七十二翁洲上村，两年喜得两曾孙。可传山笥残书帙，且醉田家老瓦盆。下噀耕惟双犊健，广川业以一经存。庭阶未论多兰玉，长养深知雨露恩。
丛台
作者：欧大任
朝代：明

磁州北走邯郸道，一上高台万里思。马服山从低树见，葛鹅城为浊河移。啼乌岂是娇歌日，衰草全非袨服时。六国不知蚕食易，西来游客最堪疑。
东南叹
作者：欧大任
朝代：明
体裁：古风

东南夷寇经年月，吴越丁男厌骸骨。尚书持律保孤城，赤县苍生日流血。四方遣使募材官，椎髻花蛮拜将坛。呜呼此恨终何已，夜向星前把剑看。
东南叹
作者：欧大任
朝代：明

东南夷寇经年月，吴越丁男厌骸骨。尚书持律保孤城，赤县苍生日流血。四方遣使募材官，椎髻花蛮拜将坛。鸣呼此恨终何已，夜向星前把剑看。
东山别业为梁少傅赋
作者：欧大任
朝代：明

策蹇寻君出郭偏，逍遥公后见君贤。著书已满山中笥，爱月闲挥石上弦。清梵屡闻黄竹寺，寒溪半出白云泉。谢安恐为苍生起，深锁松筠又几年。
东征诗赠开府梁公三首
作者：欧大任
朝代：明

翩翩晨风翼，东北浮云驰。策马黄河流，敢念渴与饥。结发在戎行，从征复何辞。穹庐积霜雪，四野明星垂。临河饮寒澌，千里逐电飞。敌忾我所怀，中心当告谁。辽河日以阴，下营一何长。匈奴十万骑，土蛮狡而狂。幕府肃东征，威震及朔方。清野尽收保，师行遂张皇。一军薄鞍山，一军驰沈阳。定策捣胡垒，戈甲耀日光。出塞二百里，努力事战场。刃胡殆千级，杀气天苍茫。海北三四州，分旗扫边疆。恺旋旆言入，露布归明堂。铭勋勒崔嵬，彤弓受言藏。丈夫志万里，咏言增慨慷。饮马长城下，雪深水且寒。从军乐从谁，歌舞出蓟门。我公秉斧钺，帷幄不下坛。煌煌麒麟袍，峨峨神羊冠。鼓行疾先登，申令独取残。中权养善木，前茅沙河川。乌占楚幕空，鹳鸣感东山。一言挟纩温，投醪万人欢。如林托后乘，同心谅非难。振旅论奇功，麟阁永不刊。
东征诗赠开府梁公三首·其一
作者：欧大任
朝代：明

翩翩晨风翼，东北浮云驰。策马黄河流，敢念渴与饥。结发在戎行，从征复何辞。穹庐积霜雪，四野明星垂。临河饮寒澌，千里逐电飞。敌忾我所怀，中心当告谁。
东征诗赠开府梁公三首·其三
作者：欧大任
朝代：明

饮马长城下，雪深水且寒。从军乐从谁，歌舞出蓟门。我公秉斧钺，帷幄不下坛。煌煌麒麟袍，峨峨神羊冠。鼓行疾先登，申令独取残。中权养善木，前茅沙河川。乌占楚幕空，鹳鸣感东山。一言挟纩温，投醪万人欢。如林托后乘，同心谅非难。振旅论奇功，麟阁永不刊。
东征诗赠开府梁公三首·其二
作者：欧大任
朝代：明

辽河日以阴，下营一何长。匈奴十万骑，土蛮狡而狂。幕府肃东征，威震及朔方。清野尽收保，师行遂张皇。一军薄鞍山，一军驰沈阳。定策捣胡垒，戈甲耀日光。出塞二百里，努力事战场。刃胡殆千级，杀气天苍茫。海北三四州，分旗扫边疆。恺旋旆言入，露布归明堂。铭勋勒崔嵬，彤弓受言藏。丈夫志万里，咏言增慨慷。
东方车骑行赠万伯修
作者：欧大任
朝代：明

君不见万君魁垒边关士，读书万卷笔为耜。长安射策见天子，二十声名满人耳。试令南阳白水乡，更以元城沙麓宰。我昔燕中一遇之，和歌忽散荆高市。玺书频赐偃师侯，楼橹直望扶风时。飘蓬去住隔会面，七年稍复执鞭弭。宝坁授邑历试劳，轻辀熟路今三仕。君之前令丁与詹，我幸同官西署里。共将边略推腾骧，何限时才让开美。君不见茂陵万修宰，信都将军河北封槐里。又不见江东万彧镇，巴丘丞相吴邦冠青史。奕世名家不乏人，中原几见翔麟紫。矫首长安日望君，丁詹二子长相俟。及瓜斗酒出都亭，东方车骑翩翩起。
东湖草堂访赵脩甫
作者：欧大任
朝代：明

卜筑承先业，徵君旧有湖。池流通蠡泽，窗色入香垆。樗老材非散，山移谷似愚。闭关今日善，从此著潜夫。
东讲堂对雪戏答熊可行
作者：欧大任
朝代：明

苍云何处飞，白雪一以快。君莫问竹林，兰亭幸犹在。
中元夜钟给事道复招同陆文学伯生李孝廉季宣雨花台玩月得香字
作者：欧大任
朝代：明

高台一上散苍茫，歌吹何期其夕郎。冰净竞传希逸赋，风流新挹令公香。夜疑海上开龙藏，凉入江头涌雁堂。坐久天花还欲落，万山秋色照持觞。
中牟大雪趋汴城作
作者：欧大任
朝代：明

偃师东行路萧瑟，颖阳归客怀蓬荜。牛二店前餐不遑，曲梁馆里衣频拂。嵩山月色照银鞍，自笑风埃老皮骨。花朝已及酴醾香，豫数光州看花日。正月西游二月还，路出梁园马蹄疾。中牟西更圃田西，咫尺飞沙路忽迷。貂裘烈尽北风急，憔悴孤征冻蹇嘶。康王城边古台下，堌子门外无行者。琼瑶宫观白云天，杨柳无枝不堪把。马上思家万里长，况乃光州非故乡。雪深不见一南雁，行尽关山一断肠。
中秋同公智集佐卿宅
作者：欧大任
朝代：明

璧月凉如水，长安五见秋。感君良夕会，销我异乡愁。客久甘匏系，歌成厌蒯缑。清光怜醉影，偏照紫云裘。
中秋同吴明卿丘谦之集王敬美宅得经字
作者：欧大任
朝代：明

风流何必减，握手慰漂零。节序还看月，关河稍聚星。林无中散酒，家但子云经。衡汉燕州夜，谁堪照独醒。
中秋同社诸子集方侍御宅得中字
作者：欧大任
朝代：明

醉客挥毫倚玉骢，西园今夕正秋风。关山一赋秦城上，砧杵千声汉苑中。歌后新凉生觱篥，尊前清露滴梧桐。庾公此兴应非浅，月下何人赋最工。
中秋同黎惟敬王敬美梅客生沈箕仲屠长卿周元孚唐惟良沈叔成集陶懋中宅对月
作者：欧大任
朝代：明

诸曹冠盖五都豪，西第邀宾卜夕劳。漏急铜龙催曙色，光摇玉兔逼秋毫。尊前露下流黄湿，楼杪星悬太白高。记取卿家扶醉去，九花虬上照宫袍。
中秋夕德庆舟中玩月饮黄大参橘酒
作者：欧大任
朝代：明

康州津口听鸣榔，月色江声夜渺茫。西去九疑犹未远，尊前沉醉洞庭霜。
中秋夜起玩月怀吴明卿王敬美二首
作者：欧大任
朝代：明

浔阳人已远，汴上客如何。以我陆沉久，思君蓬转多。风烟不终夕，天地一悲歌。差慰穷愁色，清光满薜萝。高秋一片月，客岁共长安。雨后金茎影，尊前白露寒。风波惊别易，霄汉托交难。今夕芙蓉锷，分明枕上看。
中秋夜起玩月怀吴明卿王敬美二首·其一
作者：欧大任
朝代：明

浔阳人已远，汴上客如何。以我陆沉久，思君蓬转多。风烟不终夕，天地一悲歌。差慰穷愁色，清光满薜萝。
中秋夜起玩月怀吴明卿王敬美二首·其二
作者：欧大任
朝代：明

高秋一片月，客岁共长安。雨后金茎影，尊前白露寒。风波惊别易，霄汉托交难。今夕芙蓉锷，分明枕上看。
中秋郭次父陆华甫周文美陆无从胡伯昂何长卿李季常安茂卿陈从训黄白仲陈季迪梅季豹过集得长字
作者：欧大任
朝代：明

高天月转薜萝墙，握手惊呼白发郎。鳷鹊观临淮水碧，鸤鸠司傍蒋山苍。歌翻南曲秋当半，客满西池夜正长。斗酒十千君但坐，莫令离索念江乡。
中都
作者：欧大任
朝代：明

钟离山绕鼎门东，此地曾橐万里弓。王气远浮珠树外，帝乡犹在白云中。衣冠几夜游原庙，父老千秋拜沛宫。笔札小臣思奏赋，自怜摛藻愧杨雄。
临淮侯盱眙李公挽词二首
作者：欧大任
朝代：明

萧飒将军树，巫阳不可招。珥貂荣七叶，射虎壮三朝。淮海曾搜粟，荆湖薄伐苗。铭勋千载事，麟阁在丹霄。星殒凄凉夕，江流鸣咽声。珠襦颁袐器，玉椀赐佳城。草木祁连冢，风云骠骑营。至今甥舅礼，谁数李西平。
临淮侯盱眙李公挽词二首·其一
作者：欧大任
朝代：明

萧飒将军树，巫阳不可招。珥貂荣七叶，射虎壮三朝。淮海曾搜粟，荆湖薄伐苗。铭勋千载事，麟阁在丹霄。
临淮侯盱眙李公挽词二首·其二
作者：欧大任
朝代：明

星殒凄凉夕，江流鸣咽声。珠襦颁袐器，玉椀赐佳城。草木祁连冢，风云骠骑营。至今甥舅礼，谁数李西平。
临淮侯盱眙李公挽词二首·其二
作者：欧大任
朝代：明
体裁：五言律诗

星殒凄凉夕，江流鸣咽声。珠襦颁袐器，玉碗赐佳城。草木祁连冢，风云骠骑营。至今甥舅礼，谁数李西平。
丹阳别陆华甫吴允兆
作者：欧大任
朝代：明

念年五相送，今别况悠哉。路出丹阳去，情深白下来。飘零从此始，惆怅未能回。努力看华发，听鸿且莫哀。
为刘屯部悼吴季子
作者：欧大任
朝代：明

郎君东国彦，家学似丁宽。雨急折苍玉，霜清彫紫兰。修文何自早，遗札不能看。独有秋风叠，山窗夜夜寒。
为园四首
作者：欧大任
朝代：明

小园秋兴颇翛翛，七十归来荷圣朝。自爱菌芝同雨露，可因鹏鴳论逍遥。看花出有青藜杖，行药时过白板桥。岁晚山人生计薄，不妨踪迹老渔樵。屏居万事已皆慵，开径盘桓只抚松。池上浮云瑶是水，窗中飞瀑雪为峰。行歌岂用闻衰凤，隐几惟能问老龙。家出金陵初地近，半山犹似定林钟。一丘亦自足烟霞，不以萧条负岁华。草市纵非江总宅，橘洲何论李衡家。中山但可求醇酒，小队谁期过浣花。海雁南飞新朔气，夜来霜已满蒹葭。赤花洲曲入沧溟，屋里山移碣石青。江革坐持菩萨戒，扬雄归守太玄经。三千水击犹抟羽，四百峰疏好勒铭。筋力傥能从父老，荷锄吾欲斸松苓。
为园四首·其一
作者：欧大任
朝代：明

小园秋兴颇翛翛，七十归来荷圣朝。自爱菌芝同雨露，可因鹏鴳论逍遥。看花出有青藜杖，行药时过白板桥。岁晚山人生计薄，不妨踪迹老渔樵。
为园四首·其三
作者：欧大任
朝代：明

一丘亦自足烟霞，不以萧条负岁华。草市纵非江总宅，橘洲何论李衡家。中山但可求醇酒，小队谁期过浣花。海雁南飞新朔气，夜来霜已满蒹葭。
为园四首·其二
作者：欧大任
朝代：明

屏居万事已皆慵，开径盘桓只抚松。池上浮云瑶是水，窗中飞瀑雪为峰。行歌岂用闻衰凤，隐几惟能问老龙。家出金陵初地近，半山犹似定林钟。
为园四首·其四
作者：欧大任
朝代：明

赤花洲曲入沧溟，屋里山移碣石青。江革坐持菩萨戒，扬雄归守太玄经。三千水击犹抟羽，四百峰疏好勒铭。筋力傥能从父老，荷锄吾欲斸松苓。
久客
作者：欧大任
朝代：明

五斗意悠悠，他乡又几秋。毡寒诸幼念，书懒老妻愁。禁籞羞黄鹄，烟波负白鸥。归人不相待，先傍钓渔舟。
乌栖曲
作者：欧大任
朝代：明

月落未落乌将栖，可怜夜夜夜半啼。闺中少妇停梭泣，泪湿鸳鸯不成疋。大艑长樯铁鹿子，布帆直过梅根渚。石城儿女颜如花，问郎今夜宿谁家。
乌栖曲·其一
作者：欧大任
朝代：明

月落未落乌将栖，可怜夜夜夜半啼。闺中少妇停梭泣，泪湿鸳鸯不成疋。
乌栖曲·其二
作者：欧大任
朝代：明

大艑长樯铁鹿子，布帆直过梅根渚。石城儿女颜如花，问郎今夜宿谁家。